Izlazak Grčke iz evrozone preskup za Francusku i Nemačku - 20.02.2015, Sputnik Srbija\nIzlazak Grčke iz evrozone preskup za Francusku i Nemačku\nU Francuskoj se živo raspravlja o mogućosti da Grčka izađe iz evrozone, koju je otvorio bivši predsednik Valeri Žiskar D'Esten. 20.02.2015, Sputnik Srbija\npolitika, vesti, evropa, ekonomija, svet, francuska, grčka, nemačka, evro\n13:11 20.02.2015 (Osveženo: 16:19 05.10.2015)\nU Francuskoj se živo raspravlja o mogućosti da Grčka izađe iz evrozone, koju je otvorio bivši predsednik Valeri Žiskar D'Esten.\n„Francuska će sve učiniti da Grčka ostane u Evropskoj uniji i u evrozoni“, kaže francuski premijer Manuel Vals, ocenjujući da postoje znaci koji ukazuju na to da je skoro postizanje rešenja sa Grčkom moguće.\nVals je posredno odgovorio bivšem francuskom predsedniku koji smatra da Grčka mora da izađe iz evrozone jer joj visoki kurs evra ne omogućava da sprovede reforme.\nZa Valerija Žiskar D'Estena, ulazak Grčke u evrozonu 2001. godine bila je greška. U listu „Eko“, koji se bavi ekonomskim analizama, objasnio je da su Nemci bili protiv, ali su prihvatili zato što su Francuzi insistirali na tome. Bivši predsednik misli na svog velikog političkog protivnika, Žaka Širaka.\nOdustajanje Atine od evra za D'Estena ne bi značilo poraz Evropske unije, jer bi se Grčka samo priključila Velikoj Britaniji, Švedskoj i Češkoj Republici koje nisu u evrozoni.\nFrancuski komentatori primećuju da snažan evro sputava ekonomski slabije zemlje evrozone u periodu krize, ali smatraju manje verovatnim da će Grčka da napusti evro.\nRašireno je uverenje da će se pregovori vlade Aleksisa Ciprasa i 19 zemalja Evrogrupe završiti neodređenim kompromisom kako bi obe strane dobile na vremenu.\nIzlazak Grčke iz evrozone skupo bi koštao dve ključne zemlje EU, i to Nemačku više nego Francusku, pokazuju istraživanja. Gubitak bi iznosio čak 79 milijardi evra za Nemačku i 59 milijardi za Francusku.\nU Parizu ocenjuju da Brisel i Berlin nisu na istoj ravni kada je u pitanju novi grčki predlog o ravnoteži budžeta koji isključuje doktrinu štednje.


MNG Centar - Revizija sigurnosti informacija i informacionih sistema\nRevizija sigurnosti informacija i informacionih sistema\nTip: Trening Šifra treninga: 137 Trajanje: 12 Maks. br. učesnika: 15 Zahtev za in-house Cena i lokacija\nSigurnosti informacija je od izuzetnog značaja za poslovanje kompanija. Gotovo da nema delatnosti koja ne beleži sve veću zavisnost od informacionih tehnologija dok u isto vreme statistike pokazuju da se broj incidenata koji se odnose na sigurnost informacija u svetu duplira svake 2 godine.\nOgroman broj sigurnosnih incidenata potiče od zaposlenih kompanije. Loša poslovna praksa, nedostatak kontrola i nezainteresovanost menadžementa za temu sigurnosti informacija svakako povećavaju rizik da poverljive informacije kompanije budu izložene rizicima nedostupnosti, neovlašćenog pristupa, objavljivanja ili izmene.\nOvaj trening će slušaocima približiti oblast zaštite informacija i omogućiti da ovladaju osnovnim tehnikama IT revizije u oblasti sigurnosti infomacija. Predavač će predstaviti praktične korake za testiranje tehničkih i organizacionih kontrola. Takođe, slušaoci će se na konkretnim primerima upoznati na najčešćim propustima u sigurnosti IT sistema i preporukama vendora za konfiguraciju istih.\nCilj treninga je da polaznik prepozna rizike za sigurnost informacija, da identifikuje propuste u konfiguraciji IT sistema i predloži korektivne mere za uklanjanje identifikovanih propusta.\nIT revizori u bankama i preduzećima, direktori sektora za informacione tehnologije, rukovodioci odeljenja za IT infrastrukturu, zaposleni zaduženi za bezbednost informacija (CISO).\nCilj treninga je da se polaznici detaljno upoznaju sa tehnikama revizije sigurnosti informacija, mreža, operativnih sistema, Oracle baza podataka i aplikacija\nUvod u sigurnost informacija\nOrganizacija sigurnosti informacija\nSigurnost u ljudskim resursima\nNabavka, razvoj i održavanje informacionih sistema\nOperativni menadžment IT infrastrukturom\nSigurnost računarske infrastrukture\nSigurnost mrežnih uredjaja\nSigurnost Oracle baza podataka\nSigurnosti elektronskih kanala poslovanja\nNakon ovog treninga, polaznik je osposobljen da:\nprepozna osnovne rizike za sigurnost informacija\nidentifikuje kontrole koje nedostaju u procesima i organizaciji\nidentifikuje propuste u konfiguraciji IT sistema\npredloži korektivne mere za uklanjanje identifikovanih propusta\nVišeslojna arhitektura zaštite u savremenim računarskim mrežama\nOsnove SFIA koncepta i primena u praksi


Mitropolit Amfilohije: Crnogorska vlast je čuvar svoje vlasti i para /video/ - Sputnjik Srbija\n07:46 26 Septembar 2020\n15:43 28.06.2020 (osveženo 15:51 28.06.2020) Preuzmite kraći link\nCrkva i ovaj narod su protiv bezakonja a ne protiv Crne Gore, rekao je mitropolit crnogorsko-primorski Amfilohije istakavši da crnogorska vlast nije čuvar zakona, već svoje vlasti i para.\n„Ova vlast traži da policajci koji su prihvatili da služe Ustavu i zakonima, služe bezakonju i onima koji su se nametnuli kao tobožnji čuvari toga zakona, a ustvari su čuvari svoje vlasti i para. To oni čuvaju, jer kada bi čuvali istinski Ustav i Crnu Goru ne bi tukli narod, nastavljajući time zločine Drugoga svetskoga rata i zločine protiv ovih koji su ovde na pravdi Boga pobijeni od bratske ruke”, ocenio je na Vidovdan mitropolit u u manastiru Podlastva u Grblju gde je sa sveštenstvom služio Svetu arhijerejsku liturgiju i parastos stradalima za krst časni i otečastvo.\nOn je izrazio nadu da će se vlast vratiti sebi, časti i obrazu svojih dedova, pradedova, koji se nisu borili za odlikovanje i pare nego su sebe žrtvovali za svoje porodice, zemlju, otečastvo i narod, objavljeno je na sajtu Mitropolije.\nVladika je danas blagoslovio Vuka Vukovića, časnog policajaca koji je nedavno napustio policiju jer je čuvar Crkve i čuvar naroda, ocenivši da on nastavlja da se bori za Ustav i obraz Crne Gore i svetinje.\n“Ono od čega se otkazao je da se on ne bori protiv svoje braće i za interese moćnika ovoga sveta i onih koji su njihove slugeranje, koji navodno štite Crnu Goru od Crkve Božije i onih koji su u nju ugradili svoje biće, boreći se kroz vekove za krst časni i slobodu zlatnu”, naveo je Amfilohije.\nne damo svetinje, Mitropolit Amfilohije, Mitropolija crnogorsko-primorska\n07:16 Bajden zapretio Rusiji zbog mešanja u američke izbore


"Privrednik" za alociranje sredstava iz budžeta od gubitaša ka MSP - Biznis i Finansije\nHome\tVestiEkonomija\t“Privrednik” za alociranje sredstava iz budžeta od gubitaša ka MSP\nČlanovi Srpskog poslovnog kluba “Privrednik” u svom saopštenju pozdravili su usvajanje budžeta za narednu godinu i činjenicu da je budžet štedljiv, ali istovremno konstatuju da se značajan privredni rast ne može ostvariti bez ulaganja, pa sugerišu da budžet u određenoj meri treba da bude investiciono podsticajan.\n“Očekujemo da će domaći privrednici i investitori imati prednost i da će predviđeni budžetski podsticaji završiti u njihovim rukama, a ne da se samo subvencionišu i oživljavaju kompanije gubitaši poput Bora, Železare Smederevo i drugih.\nKako bi se Srbija regionalno razvila nužno je podržavati preko 300.000 malih i srednjih preduzeća i preduzetnika sa lokala, koji imaju ograničen pristup izvorima finansiranja, pa samim tim smatramo da sredstva iz budžeta treba alocirati u zdraviji deo privrede, u ruke kompanija i preduzetnika koji redovno izmiruju svoje poreske obaveze i pune isti taj budžet Republike Srbije”, piše u saopštenju.\nUkoliko bi se preusmerila sredstva sa kompanija gubitaša na zdraviji deo privrede, sigurni smo da bi došlo do “eksplozije” inovacija, novih proizvoda i usluga, konačno, novih radnih mesta. U suprotnom, nastavilo bi se sa trendom zavlačenja ruku u džep privrednika i građana, svih urednih poreskih platiša. Dok država poljoprivredu vidi kao razvojnu granu srpske privrede umesto jačanja podrške opadaju subvencije za poljoprivrednu proizvodnju. Vlade iz regiona, pritom, istovremeno povećavaju podsticaje u ovoj oblasti, što narušava konkurentsku sposobnost naše poljoprivrede, kažu u “Privredniku”.\nČlanovi Kluba “Privrednik” su samo u 2013. godini ukupno platili preko 550. miliona evra poreza državi i u svom saopštenju zalažu se da ubuduće merilo uspeha za isticanje privrednika bude ostvareni profit, kao i plaćeni porez na dobit iz poslovanja.


U poslednja 24 sata n korona virus testirano je 9.826 od čega je 1.674 ljudi dobilo pozitivan rezultat dok je 51 osoba preminula. Hospitalizovane su 283 osobe, dok se njih 209 nalazi na respiratorima.\nBeograd je danas zabeležio najviše korona pozitivnih. Čak 479 osoba dobilo je pozitivan rezultat na kovid 19. Sa mnogo manje obolelih je Novi Sad, gde je njih 99 zaraženo.\nU Nišu je u poslednja 24 časa registrovano 64 osobe pozitivne na koronu, dok je u Vranju bilo 40.\nKragujevac je prema poslednjim rezultatima imao 33 a Leskovac 30, dok su Požarevac i Čačak registrovali po 29 zaraženih.\nU Kraljevu je 27 osoba pozitivno na korona virus, dok je u Aleksincu 26 a u Pančevu 25.\nOstali gradovi su ispod 25 obolelih u poslednjem danu.


SVE STOJI NA AUTOPUTU KROZ BEOGRAD Velike gužve u prestonici, od Studentskog grada do Autokomande se PUTUJE 60 MINUTA\nJedan pešak teže je povređen u udesu na Studentskom trgu u Beogradu, rečeno je Tanjugu u Hitnoj pomoći.\nLeto je prošlo, uskoro će početi i grejanje, ali KADA KREĆE NOVOGODIŠNJE KIĆENJE GRADA?\nOktobar je pred vratima, stigla je jesen, uskoro će i zima, a ono što je primetno na ulicama širom prestonice poslednjih dana jeste da još uvek nije počelo postavljanje novogodišnje rasvete.\nPrvi mesec nove školske godine je skoro iza nas, preventivne mere u borbi sa koronom u osnovnim i srednjim školama uspešno su sprovedene, pa se sve češće mogu čuti zahtevi roditelja za povratak nastave u normalne tokove.\nI drugi pokušaj prodaje "Sava centra" bio je neuspešan pošto uprkos sniženju cene za 20 odsto na tender nije pristigla nijedna ponuda!\nPravi popodnevni špic u Beogradu još nije ni počeo, a na pojedinim saobraćajnicama u prestonici je već došlo do stvaranja velikih gužvi, pre svega na autoputu u smeru od Novog Beograda ka Autokomandi.\nMEGA PROJEKAT ILI ŠARENA LAŽA Karić najavljuje gradnju "Tesla grada" i KVADRAT ZA 400 EVRA\nProjekat decenije ili šarena laža? Bogoljub Karić, BK grupa i Udruženje industrijalaca i preduzetnika Srbije (koje je praktično osnovao Karić) najavili su da će do kraja godine u Makiškom polju započeti gradnju „Tesla grada“, u kojem će se cene kvadrata stana kretati između 400 i 500 evra. Gradski čelnici, međutim, ovo niti potvrđuju, niti demantuju.\nGotovi odmori, popustila korona, pa su ovog prepodneva opet GUŽVE NA BEOGRADSKIM ULICAMA\nVelika većina Beograđana se vratila sa poznih letnjih odmora, znatno se smanjio broj onih koji rade iz svojih domova, te je potpuno logično što se ovog prepodneva na prestoničkim ulicama beleže značajne saobraćajne gužve.\nNovopečeni đaci u školskom dvorištu sa obaveznom distancom među sobom jedni drugima šalju vazdušne zagrljaje i poljupce, pri prvom obilasku škole učiteljice im daju instrukcije da stave maske, umesto da se drže za ruke. Ovako je za prvake osmoletke "Svetozar Marković" izgledao zvanični prijem u školske klupe.


(37) Retke knjige\nELITE U VELIKOM RATU zbornik radova sa međunarodnog savetovanja , grupa autora , Arhiv Vojvodine Novi Sad 2017 , Elite, a tome su nas učili Gistav Le Bon, Hose Ortega i Gaset, Elijas Kaneti i mnogi drugi sociolozi i filozofi, su bile te koje su oduvek vodile društva i države, oblikovale njihova htenja, karakter i duh. Saznanja elita o svom mestu u društvu i njeni interesi modelovali su sve tokove istorije, pa i istoriju Prvog svetskog rata. Prvi svetski rat pokazao je krizu elita, jer postojeće društvene, političke, ekonomske i nacionalne protivurečnosti tadašnje elite nisu mogle da reše mirnim putem. Elite velikih evropskih društava u vremenu Prvog svetskog rata nisu na njegovom početku pretpostavljale silinu promena koje će ovaj rat doneti, niti su mogle da sagledaju dužinu i karakter rata.\nU leto 1914. godine evropske elite očekivale su kratak rat bez mnogo žrtava. Dogodilo se upravo suprotno. Veliki rat doneo je i veliku krizu čovečanstva, nova saznanja o karakteru sveta i čoveka, ali i suštinsku promenu elita u pojedinim delovima sveta.\nPolitička, društvena, ekonomska, vojna i kulturna elita Kraljevine Srbije uoči Velikog rata nastala je tokom stogodišnjeg razvitka srpskog društva koje se, u okviru svoje državnosti, preobražavalo od jednog društva u provincijalnom , rubnom delu Osmanskog carstva, što je bilo srpsko društvo na početku 19. veku, u društvo koje je\ntokom 19. veka bilo zahvaćeno procesima evropeizacije i modernizacije i koje je uoči Velikog rata pripadalo zajednici evropskih društava. Elita Kraljevine Srbije tokom Velikog rata pokazala je one osobine koje su proizilazile iz njene istorijske geneze. Srbija je u Velikom ratu imala snažnu i samosvesnu nacionalnu elitu koja je oblikovala htenja sopstvenog naroda i države i koja je delila njegovu sudbinu. Stepen jedinstva i homogenosti koje je pokazivalo srpsko društvo u ovim ratnim godinama upravo su proizilazili iz nacionalnog karaktera modernizacije srpskog društva tokom 19. stoleća. Kralj, političari, oficirski kor, intelektualci, umetnici i naučnici, trgovci i industrijalci, uprkos razlikama koje su postojale među njima u mirnodopsko vreme, imali su potpuno istovetne stavove prema slobodi i nezavisnosti države u kojoj su živeli i za čiji opstanak su se borili. Što, a to konstatujem sa velikim žaljenjem, danas nije slučaj. Jedinstvo srpske elite prenosilo se na narod, a sukobi unutar srpske elite u vremenu Velikog rata nikada nisu dovodili u pitanje slobodu i nezavisnost srpske države. Srpska elita u Velikom ratu, kao i ceo narod, prinosila je žrtve u borbi za slobodu srpske države.\nPripadnici srpske elite su se za vreme rata nalazili u rovovima i ginuli su bez malograđanske kuknjave, deleći svoju sudbinu sa sudbinom svog naroda . Za vreme okupacije Srbije 1915– 1918. godine oni delovi srpske elite koji nisu uspeli da napuste zemlju prvi su bili izloženi interniranju i logorisanju od strane okupatorskih, austrougarskih i bugarskih vlasti. Srpska elita u egzilu na Krfu i u Solunu svojim delovanjem obnavljala je moć srpske vojske i obnavljala državu na stranoj teritoriji, tako da je ona delovala u progonstvu sa svim onim polugama koje su u tom trenutku bile moguće. Deo srpske intelektualne, naučne, kulturne i političke elite tokom Velikog rata tražio je, u uslovima velikog svetskog sukoba nove mogućnosti koje je potres svetskog rata otvarao pred srpskim narodom. Taj dominantni deo srpske elite smatrao je da je ključni interes za srpski narod stvaranje velike južnoslovenske države, koja bi ujedinila sav srpski narod – što je proklamovano Niškom deklaracijom, iz decembra 1914. godine, a realizovano prvodecembarskim aktom iz 1918. godine kada je stvorena nova država: Kraljevina Srba, Hrvata i Slovenaca.\nElita srpskog naroda u Habzburškoj monarhiji tokom Velikog rata našla se u teškoj istorijskoj poziciji, jer je srpski narod kolektivno optužen od strane austrougarskih vlasti za čin Sarajevskog atentata, a ratno-propagandna mašina Austro- Ugarske tokom leta 1914. godine razvijala je mržnju, kao osnovnu energiju rata, prema srpskom narodu, kao celini, pa i prema svojim podanicima srpske nacionalnosti. Srpske elite u Bosni i Hercegovini, Hrvatskoj, Dalmaciji, Banatu, Bačkoj, Baranji, Sremu, Boki kotorskoj su se već 1914. godine našle na udaru austrougarskih vlasti. Pripadnici srpske elite, srpski trgovci, učitelji, sveštenici, studenti, đaci, intelektualci, bogatiji i viđeniji seljaci, hapšeni su, uzimani kao taoci, u pojedinim slučajevima ubijani, internirani i logorisani širom Monarhije, jer je Monarhija uništenjem elite htela da uništi i obezglavi ceo narod. Udar na srpsku nacionalnu elitu u AustroUgarskoj bio je udar na identitet srpskog naroda u tim krajevima.\nUveren sam da su elite u Velikom ratu značajna i velika istoriografska tema. Karakter teme traži sveobuhvatna i detaljna istoriografska istraživanja i preispitivanja i otvara nove istoriografske mogućnosti.\nNOVO , mek povez, format 16,5 x 23,5 cm , 586 strana


Završeni radovi na rekonstrukciji ulice Milana Kojića u Lazarevcu - Beogradski Portal\nZavršeni radovi na rekonstrukciji ulice Milana Kojića u Lazarevcu\nU Lazarevcu je juče završeno asfaltiranje Ulice Milana Kojića u dužini od 350 metara. Završne radove na asfaltiranju obišao je i predsednik GO Lazarevac Bojan Stević sa saradnicima koji je iskoristio ovu priliku da se zahvali investitoru radova JP Putevi Beograda, ali i JKP Beograd – put kao izvođaču radova.\n„Prilikom otpočinjanja radova na rekonstrukciji Ulice Milana Kojića u mesnoj zajednici 19. septembar, u razgovoru sa građanima dogovoreno je da naše JPKP Lazarevac izvrši zamenu stare vodovodne mreže, koja je bila u katastrofalnom stanju“, kazao je ovom prilikom Stević i dodao da je u skladu sa ovim dogovorom vodovodna mreža u ulici u potpunosti zamenjena, a da je tokom izvođenja ovih radova JPKP Lazarevac uradilo i 40 vodovodnih priključaka.\n„Današnjim asfaltiranjem i prethodno izvedenim radovima na vodovodnoj mreži dobili smo u Lazarevcu još jednu modernu i uređenu saobraćajnicu“, istakao je Stević i naveo da je želja stanovnika ove ulice bila i da se prilikom izvođenja ovih radova u Ulici Milana Kojića uradi i toplifikaciona mreža, ali se zbog postojećih kapaciteta i nemogućnosti daljeg širenja toplifikacione mreže od strane JP Toplifikacija nije pristupilo ovim radovima.\n„Dalje širenje toplifikacione mreže na teritoriji GO Lazarevac, zavisi od strane JP EPS – Ogranka Kolubara i bilo je iluzorno graditi toplifikacionu mrežu i ulagati novac, a da pritom ne znamo da li će za dve, tri ili pet godina biti mogućnosti za širenje toplifikacione mreže“, naveo je Stević.\nPredsednik gradske opštine Lazarevac iskoristio je ovu priliku i da se izvini građanima što se posao u Ulici Milana Kojića odužio, što zbog nešto lošijih vremenskih prilika, što zbog radova na zameni azbestnog cevovoda.\nRadovi u Ulici Milana Kojića u potpunosti će biti okončani tokom sutrašnjeg dana kada će biti završeni i radovi na trotoarima.


Završen zatvoreni sastanak vlasti i opozicije - Sputnjik Srbija\nZavršen zatvoreni sastanak vlasti i opozicije\n14:24 30.07.2019 (osveženo 14:27 30.07.2019) Preuzmite kraći link\nRazgovor predstavnika vlasti i dela opozicije na FPN-u završen je nešto posle 14 sati, bez izjava predstavnika političkih stranaka koje su učestvovale na sastanku.\nPredstavnici vlasti i opozicije nisu davali izjave jer je, kako su rekli, dogovoreno da organizatori izađu sa saopštenjem.\nKako je ranije javio N1, sastanku su prisustvovali ministar policije Nebojša Stefanović, poslanici Srpske napredne stranke u Skupštini Srbije Vladimir Orlić i Vladimir Đukanović, lider Stranke slobode i pravde Dragan Đilas, predsednik Demokratske stranke Zoran Lutovac i poslanica u Skupštini Srbije Marinika Tepić.\nSastanku su prisustvovali i predstavnici civilnog sektora, predsednica Beogradskog fonda za političku izuzetnost Sonja Liht i Milan Antonijević iz Fonda za otvoreno društvo, koji je, kako saznaje N1, moderirao okrugli sto. Prisutan je bio i Bojan Klačar iz CeSID-a.\nDekan FPN-a Dragan Simić, koji je bio jedan od uvodničara na skupu, izjavio za N1 da je do sastanka došlo na inicijativu Fonda za otvoreno društvo i da je time otvoren dijalog o izbornim uslovima.


Početna strana > Pomoć\nU meniju "Pregled proizvoda" sa leve strane svi proizvodi iz naše ponude grupisani su po kategorijama prema vrsti proizvoda. Kliknite na neki link iz menija "Pregled proizvoda" da biste videli koje sve proizvode iz te kategorije nudimo. Na primer: ukoliko želite da kupite proizvod Inka napitak: uđite u kategoriju ,,Zdravi napici i čajevi'' a zati u podkategoriju ,,Kafa i napici od žitarica'' i tu ćete pronaći Inku i Inka kapućino u pakovanjima različite gramaže.\n1. pregledom kategorija iz menija "Pregle proizvoda" ili\nPregled kategorija podrazumeva listanje kategorija iz menija "Pregled proizvoda" sa leve strane. Na primer, ako želite da kupite neki proizvod iz biološkog uzgoja iz menija "Pregled proizvoda" ćete kliknuti na link 'Organic biološki uzgoj'.\nPretraga podrazumeva pronalaženja proizvoda na osnovu karakteristične ključne reči - najčešće naziv, namena ili robna marka. Upišite ključne reči u predviđeno polje za pretragu i kliknite dugme za pretragu. Dobićete listu proizvoda koji odgovaraju zadatim ključnim rečima. Na primer, ukoliko tražite neki proizvod koji pomaže u lečenju bubrega ukucaćete deo reči ,,bubreg'' ili ,,urogenital'' ili ,,izlučivanje tečnosti''...


Novi Sad: Policija pretresla kuću Cvijovića, povezanog i sa CG klanovima - Vijesti.me\nADVOKAT TVRDI DA NIŠTA SUMNJIVO NIJE PRONAĐENO\nNovi Sad: Policija pretresla kuću Cvijovića, povezanog i sa CG klanovima\nPrema nezvaničnim saznanjima B92, uhapšena je jedna osoba, a 021.rs navodi da se radi o Cvijovićevom pašenogu Edit\nNovi Sad (Foto: Shutterstock.com)\nVijesti online 9. novembar 2017, 20:46 ažurirano 4. april 2019, 23:42\nNovosadski portal 021.rs je javio je da su blokada i pretres jedne kuće u Novom Sadu izvršeni po zahtjevu češke policije.\nKako se navodi, pretres je izvršen u kući Radoslava Cvijovića, koji je uhapšen u Češkoj.\nPrema nezvaničnim saznanjima B92, tom prilikom je uhapšena jedna osoba, a 021.rs navodi da se radi o Cvijovićevom pašenogu.\nRadio televizija Vojvodine (RTV) je ranije javila da na uglu ulice Cara Dušana i Trga 27. marta u Novom Sadu jake policijske snage od 16 sati drže u okruženju jedan privatni objekat\nAdvokat Ljubomir Apro je za RTV izjavio da je izvršen pretres kuće njegovog klijenta Radoslava Cvijovića, ali da ništa kompromitujuće nije pronađeno.\nInače Radoslav Cvijović, zvani Cviko, se od ranije dovodi u vezu sa narko klanom Nenada Opačića i crnogorskim klanovima, navodi RTV.\nReporterka B92 sa lica mjesta javila je da su u kući maskirani specijalci, sa njima je primijećena i jedna žena, koja vjerovatno živi u tom objektu, a svjedoci kažu da se prilikom akcije čuo zvuk obijanja vrata.\nNovosađanima je ova kuća veoma poznata, pošto je izgrađena u obliku broda, naveo je B92 i dodao da će policijske akcije biti nastavljene i u toku večeri, tako da se ne očekuje nikakvo zvanično saopštenje Ministarstva unutrašnjih poslova, dok akcije ne budu gotove.\nPrethodno je reporterka B92 potvrdila da je jedna kuća na Trgu 27. marta kod Srednje medicinske škole blokirana sa svih strana, kao i da u akciji učestvuju i pripadnici Žandarmerije i Specijalnih antiterorističkih jedinica.\nNa mjestu dešavanja bilo je policijskih džipova i drugih vozila sa beogradskim registracijama, a kuća je bila okružena sa svih strana.


Petrović i Forca kupovali nepostojeće lokomotive Žurnal - Jedina slobodna teritorija\nPetrović i Forca kupovali nepostojeće lokomotive\nObjavljeno: 10.05.2011. u 19:37h\nŽeljeznice Republike Srpske otvorile su novu destinaciju: kolosjek koji vodi pravo u istražni zatvor, potom sudnicu, a na kraju bi trebalo da se ovo putešestvije za značajan broj bivših, ali moguće i sadašnjih funkcionera ove firme, završi u „hladovini“ nekog od ovdašnjih kazamata.\nPotvrđuje to i hapšenje Željka Petrovića i Milomira Force, nekadašnjih i sadašnjih visokih funkcionera ŽRS, koje se desilo 3. maja ove godine. Privedeni su „zbog osnovane sumnje da su Željeznice Republike Srpske nesavjesnim radom u službi i zloupotrebom službenog položaja oštetili za 2,8 miliona maraka“. Početak je to nove kriminalne trakavice u ŽRS, jer se prema potvrđenim saznanjima “Žurnala“, optužnica sprema za još nekoliko lica. Šteta od gotovo tri miliona maraka nastala je 2006. godine, kada je sa češkim preduzećem „On track“ sklopljen ugovor o nabavci lokomotiva, iako „On track“ nije imao potrebne licence za takav posao. Šteta je potvrđena, a pare definitivno izgubljene kada je postalo jasno da češka firma nije imala ni bankarske garancije, te da su kupljene nepostojeće lokomotive.\nĆUTANJE O PRONEVJERI\nSaznanja „Žurnala“ dalje kažu da se o nezakonitostima ovog posla znalo sve čim je obavljen, ali su se svi pravili „nevješti“, jer su u to vrijeme uhapšeni Petrović i Forca bili na položajima šefa službe prodaje i prvog čovjeka službe nabavke Željeznica Republike Srpske. Prvi se sumnjiči da je u januaru 2006. godine, u svojstvu predsjednika Komisije za nabavku, tadašnjem generalnom direktoru Sretenu Telebaku dao preporuku za nabavku lokomotiva od firme „On track“ iz Češke. Češko preduzeće preporučeno je iako nije dostavilo potrebne licence za obavljanje predmetne usluge. Nakon što je generalni direktor prihvatio preporuku predsjednika komisije i dao odobrenje za nabavku lokomotiva, potpisan je ugovor. U maju 2006.-e, pet mjeseci nakon prvog kontakta sa Česima, toj firmi isplaćen je avans za obavljenje posla u iznosu od 20 odsto ukupne dogovorene cijene.\nFakturu za avans, pečatom i potpisom je, stoji u optužnici, ovjerio Forca, iako je znao da češka firma nema licence i da u pet mjeseci nije dostavila potrebne bankarske garancije. Kada je već postalo jasno da češka firma neće ispoštovati ugovorom preuzete obaveze, bilo je kasno. Nepostojanjem bankarske garancije avans u iznosu 2,8 miliona maraka nije mogao da bude vraćen. Ugovor sa Česima raskinut je u februaru 2011 godine.\nDUGA ISTORIJA PRONEVJERA\nNije bilo moguće da čitav posao oko nabavke lokomotiva sklope i organizuju samo dva čovjeka, pa makar i bili šefovi nabavke i prodaje, iako u sličnim poslovima najveću odgovornost nosi predsjednik Komisije za nabavku, tvrde naši izvori iz ŽRS.\nPosao je, navode dalje, prije potpisivanja Ugovora morao odobriti Upravni odbor, „a vrlo vjerovatno, budući da se radi o višemilionskom ugovoru, i Skupština preduzeća“. Podrazumijeva se da je na sve konačni pristanak morao dati i generalni direktor.\nU tom smjeru idu i, doduše još nezvanične informacije, da Željko Petrović i Milomir Forca nisu jedini osumnjičeni u slučaju nabavke nepostojećih lokomotiva.\nForca već godinama nije zaposlen u Željeznicama Republike Srpske, a funkciju je napustio kada i bivši generalni direktor Sreten Telebak. Telebak je (zajedno sa još jedanaest članova bivšeg Upravnog odbora) u julu 2010. godine osudjen je na 22 mjeseca zatvora. Prema nepravosnažnoj presudi kriv je za nesavjesno rukovođenje i zloupotrebu položaja u slučaju „nezakonite prodaje i raspolaganja sa 104 teretna vagona vrijednosti 1.600.000 maraka kao i nezakonito raspolaganje zemljištem u državnoj svojini“.\nSINDIKAT TRAŽI DODATNE ISTRAGE\nNakon posljednjih hapšenja u Željeznicama Republike Srpske, predsjedniku Vlade Aleksandru Džombiću pisali su članovi Sindikata ove firme. Sindikalci traže detaljne istrage, ne samo poslovanja bivšeg rukovodstva, već i aktuelnog. U pismu su upozorili na mogućnost još jedne prevare. Vlada RS je, nedavno, prema sopstvenim tvrdnjama, 1.900.000 maraka, uplatila na račun Željeznica za isplatu zaostalih regresa radnicima.\nSve to bio je dio dogovora o prekidu štrajka u našoj firmi, započetog početkom ove godine. Međutim, ti milioni nisu isplaćeni u svrhe za koje su namjenjeni. Pare su otišle na drugu stranu bez obrazloženja, tvrde naši izvori i dodaju da će insistirati na tome da se otkrije gdje je novac završio.\nČini se da su radnici ponovo ostali bez svog zarađenog novca. Sasvim je nerealno da do njega i dođu, jer je gubitak ŽRS u prva tri mjeseca ove godine premašio tri miliona maraka, lani je iznosio 20 miliona KM, a ukupan se mjeri stotinama miliona. Na sve ovo ukazali su i revizori Glavne službe za reviziju javnog sektora RS, ali bio je to vapaj koji niko nije čuo, niti će čuti dok je ovakve vlasti.\nNEMA TRAČNICA U REPUBLICI SRPSKOJ\nBez obzira na činjenicu da su ŽRS pred stečajem, vladajuće stranke i dalje smatraju da se iz ove firme može ponešto izvući. Zato su i ušle u kadrovsku križaljku, pa je došlo i do smjene na čelu preduzeća. Vršioca dužnosti generalnog direktora Zdravka Savića zamijenio je Dragan Savanović, član Demokratskog Narodnog Saveza, stranke iz čijih redova dolazi i dugogodišnji ministar saobraćaja i veza Republike Srpske Nedeljko Čubrilović. Ako Savanović bude izvlačio ŽRS iz gubitaka po principu po kojem je Čubrilović „gradio“ autostrade, RS će uskoro biti jedina regija na planeti na čijoj teritotiji nema tračnica.


Long Shot - Glupkasto, ali deluje... - Titlovi.com\nDobrih komedija nikad nije dosta. Zato se, valjda, one sve ređe i primećuju. E, pa Long Shot jeste prilično osveženje još jednom učmalom žanru, koje sasvim opravdava svoje postojanje.\nNaravno, s obzirom da je tu Seth Rogen, otprilike se zna kog usmerenja je humor u filmu. Ali, tu je i Charlize Theron, kao protivteža, pa hemija koju njih dvoje proizvode nikako ne može značiti bačeno vreme.\nOna je državna sekretarka SAD, koja ima ambiciju da se kandiduje za prvu ženu predsednicu ove zemlje. On je drčni, uglavnom neshvaćeni novinarčić, koga je ona bejbisitovala dok kad je imao 13 godina, a on opčaran njome doživeo neželjenu erekciju. Sreću se ponovo u danu kada je on ostao bez posla, a ona tražila "novo lice" da joj piše govore za predstojeću kampanju...\nOvo je samo uvod u prilično blesavu priču, kojom promiču još neki prilično bleskasti likovi, bilo iz establišmenta američke politike, bilo iz "underground" okruženja kojim se Rogen kreće. Svi ti "epizodista" potpuno su "nefunkcionalni", njihove uloge su dovedene do nonsensa, ali, upravi takva filmska struktura ono je što čini da se svi u publici smeju (neki čak i grohotom), čineći ostvarenje koje potpisuje Jonathan Levine (Snatched, The Night Before...) na tragu nevinosti nekih večitih žanrovskih ostvarenja, kao što su, na primer, ona koje je radio vanvremenski Frank Capra.\nMožete li da zamislite scenu u kojoj se neka političarka bezubo zaljubi u tipa koji masturbira na nju, dok prati njene političke govore? I, još mnogo toga potpuno moralno, "narkomanski" i seksualno "neadekvatnih" konotacija u samo jednom filmu, koji, na kraju, svojom "ljupkošću" čini da svi gotovo zaplaču od emocija doživljenih u prilično popunjenoj sali na prvoj projekciji u lokalnom cineplexu (sudeći po tome, film će biti izuzetno gledan)... Pa, neka se i dobar broj tih "fora" učini ili jeste već prilično "ofucan", ali, brate, dobro stoje u funkciji priče...\nI, da, moram reći i to - nekako je sve to mnogo dirljivije nego osećaj koji se dobije gledajući ono što sam opisao u Avengers: Endgame - Da li je to kraj?. Eto, pa nek ide život - više bih voleo da mi ovakva Charlize bude predsednica, nego da o budućnosti ove planete brinu svi The Avengers zajedno.


Dovode se ljudi iz RS da prekrajaju volju onih koji žive u Beogradu – DnevniZurnal\nDovode se ljudi iz RS da prekrajaju volju onih koji žive u Beogradu\nby admin 08/02/2022, 09:00 2k Views\n“Dali smo vrlo jasne dokaze da se dovode ljudi iz Republike Srpske kako bi dobili ne državljanstvo, jer na to imaju prava, već prebivalište u Beogradu, kako bi uticali i prekrajali volju onih ljudi koji stvarno žive u Beogradu”, kazao je za N1 lider SSP Dragan Đilas.\nOn dodaje da je „vlast sve izokrenula da bismo sada pričali o tome ko koga voli ili mrzi, a ne o velikom problemu koji je direktno krađa izbora“.\n„Naši sunarodnici iz RS imaju pravo da budu državljani Srbije, i to pravo je definisano još pre skoro 20 godina, i mislim da svako od njih treba da iskoristi to pravo koje želi. Ono što nema niko pravo je da glasa na izborima u Beogradu, ako ne živi u Beogradu, jer nema pravo da utiče na odluku onih ljudi koji su zaista Beograđani i žive ovde“, poručio je Đilas u izjavi za N1.\nDodao je da je „cela ta kampanja koja je odgovor na naše konkrenne dokaze šta se radi, sasvim besmislena“.\n“Cela ta priča je samo namenjena tome da sada objašnjavamo da li nekog mrzimo ili ne, a da se zaboravi suštinska stvar, a to je da ljudi koji čekaju godinama da dobiju državljanstvo imaju ponudu da im se to završi odmah, pod uslovom da se prijave da žive u Srbiji, uglavnom u Beogradu, i da sutra na izborima glasaju za SNS”, tvrdi Đilas.\nĐilas je u prethodnih nekoliko dana objavio dva video snimka na kojima je, kako tvrdi, prikazana šema prijavljivanja novih “stanovnika” Beograda.\nNa snimku koji je napravljen 3. februara, objašnjeno je na koji način je organizovano izdavanje državljanstva i mesta prebivališta za ljude koji nisu iz Beograda, kao i kako se koordiniše čitavim procesom.\nĐilas je objavio prvi snimak 1. februara na osnovu koga je tvrdio da vladajuća stranka “uvozi” sigurne glasove iz Republike Srpske.\n“Ljudi se kombijima dovoze u policijske stanice širom Srbije, a najviše u Beogradu“, navode iz te stranke. Na pitanje odakle su, građani odgovaraju da su „preko granice, iz Sarajeva, Bijeljine, iz Bosne“. Kako su naveli iz SSP-a, svaka grupa ima spisak i svog koordinatora.\nPosle prethodnog objavljivanja snimka, reagovala je predsednica Vlade Ana Brnabić rekavši da je to sramota i dokaz šta Dragan Đilas misli o narodu iz Republike Srpske. Lider SSP je odgovorio da nije vređao građane Republike Srpske jer je i sam poreklom iz tih krajeva, već da je pokazao i da će nastaviti da pokazuje šta vlast radi.


Jeftini letovi iz Šri Lanke do Džibutija - Avio karte Šri Lanka Džibuti - eSky.rs\nAvio karte iz Šri Lanke do Džibutija\nPretražite letove iz Šri Lanke do Džibutija\nProverite najbolje prilike za letove iz Šri Lanke do Džibutija\n✔ Postoje li posebne ponude za letove iz Šri Lanke do Džibutija na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Džibutija?\n✔ Ako rezervišem let iz Šri Lanke do Džibutija, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Džibutija?\nBudite sigurni, da na eSky.rs ponuda letova iz Šri Lanke do Džibutija uključuje ne samo niskotarifne avio-kompanije, već i one koje su specijalizovane za visoki standard.


Brčko: Usvojen prijedlog budžeta za 2014. godinu\nBRČKO - Vlada Brčko distrikta usvojila je sinoć Prijedlog budžeta Brčko distrikta za 2014. godinu u iznosu od 180.843.238 KM.\nOd nove godine manje reklama na javnim RTV servisima\nSARAJEVO - Savjet Regulatorne agencije za komunikacije BiH /RAK/ donio je odluku da dužina oglašavanja kod javnih RTV servisa iznosi četiri minute u jednom satu, umjesto dosadašnjih šest, a izmijenjeni kodeks stupiće na snagu 1. januara.\nMinistarstvo finansija FBiH isplaćuje podsticaje poljoprivrednicima\nSARAJEVO - Udruženje poljoprivrednika BiH dobilo je uvjeravanje od Ministarstva finansija Federacije BiH /FBiH/ da će do danas ispoštovati dogovor sa poljoprivrednicima u vezi sa isplatom podsticaja za prvih šest mjeseci ove godine, potvrdio je predsjednik ovog udruženja Miro Pejić.\nUvezeno vode vrijednosti od oko 15 miliona KM\nBANJALUKA - U BiH je za osam mjeseci ove godine uvezeno flaširane vode u ukupnoj vrijednosti od 14,48 miliona KM, potvrđeno je Srni u Upravi za indirektno oporezivanje /UIO/ BiH.\nBiH zadužena više od 10 milijardi KM\nSarajevo - BiH je na kraju decembra prošle godine bila zadužena 10,463 milijarde KM, od čega je spoljni dug 7,131 milijarde, a unutrašnji dug 3,332 milijarde KM, navodi se u informaciji koju je danas k znanju primila Komisija za finansije i budžet Predstavničkog doma parlamenta BiH.\nDvije BiH kompanije među prvih 500 Deloitteove liste\nSarajevo - Na ovogodišnjoj ljestvici 500 najvećih kompanija u Srednjoj Evropi, koju je objavila konsultantsko-revizorska kuća Deloitte, našle su se i dvije kompanije iz Bosne i Hercegovine.\nBiH bi mogla da izgubi 1,5 milijardi KM pomoći EU\nSARAJEVO, Ako BiH do 10. septembra ne postigne sporazum sa EU, mogla bi da izgubi pravo na finansijsku pomoć u iznosu i većem od 1,5 milijardi KM, piše „Dnevni avaz“, pozivajući se na izvore iz Brisela.\nKreditna stagnacija u BiH\nBANJALUKA - Kreditni plasmani banaka u BiH u prvih šest mjeseci 2013. bilježe najmanju stopu rasta u posljednje četiri godine, pokazuju polugodišnji statistički podaci Centralne banke BiH.


Napetost i neredi u Libanu, povredjeno 20 ljudi\nBeta 16. jula 2021. 20:55\nViše od dvadeset ljudi povredjeno je danas u neredima u gradu Tripoliju na severu Libana, uključujući pet vojnika ranjenih ručnom bombom, dok raste napetost u toj zemlji suočenoj s ekonomskom krizom bez presedana.\nPosle jučerašnje ostavke mandatara Saada Haririja koji ni za devet meseci nije uspeo da sastvi vladu, Francuska, Evropska unija i SAD su pozvale libanske političare da to hitno učine i najavile medjunarodnu konferenciju da bi pomogle da se Liban stabilizuje.\nŠef diplomatije EU, Žozep Borel, rekao je da su libanski lideri odgovorni za rešavanje „domaće krize koju su sami napravili“, a da je sporazum sa Medjunarodnim monetarnim fondom ključan za spasavanje Libana od finansijskog kolapsa.\nFrancuska je uz podršku UN pozvala na medjunarodnu konferenciju 4. avgusta, na prvu godišnjicu ogromne eksplozije u bejrutskoj luci u kojoj je poginulo 200 ljudi i povredjeno 6.000, i razoreni su čitavi kvartovi glavnog grada.\nLiban od tada nema funkcionalnu vladu, niti je završena istraga te eksplozije 2.750 tona veštačkog djubriva amonijum-nitrata, godinama nepropisno usladištenog u luci, uz znanje najviših zvaničnika.


Na prvom jesenjem Sajmu malih porodičnih firmi 40 izlagača - Teglica.baTeglica.ba\nPrvi jesenji Sajam malih porodičnih firmi u organizaciji Udruženja ”Kupujmo i koristimo domaće – kvalitetno proizvedeno u BiH” bit će otvoren 18. septembra na Trgu oslobođenja – Alija Izetbegović u Sarajevu i trajat će do 21. septembra.\nUdruženje nastoji ovim projektom utjecati na svijest građana da kupuju domaće, te smatra da je dobar način da se firme promoviraju. Sajmovi i slične manifestacije su idealna prilika da se građani upoznaju sa domaćim firmama i kvalitetom njihovih proizvoda. Pored promocije širi se i mreža kupaca što otvara i priliku za proširenje djelatnosti kojima se male firme bave. Svi proizvodi se na sajmu mogu pronaći i po promotivnim cijenama što je praksa već više od deset godina, saopćeno je iz Udruženja ”Kupujmo i koristimo domaće – kvalitetno proizvedeno u BiH”.\nPrethodni post Previous post: U Sapni održana manifestacija ”Dani jabuke i pekmeza”\nSljedeći post Next post: Otvoren sajam ”Dani šljive Prozor-Rama 2019”


Vlada Srbije usvojila Medijsku strategiju - Far\nVlada Republike Srbije je usvojila Medijsku strategiju, odnosno „Strategiju razvoja sistema javnog informisanja u Republici Srbiji“, za period 2020-2025. godine.\nIz Vlade je saopšteno da je premijerka Ana Brnabić zahvalila Evropskoj uniji, OEBS-u, ambasadi Norveške i Fondaciji Konrad Adenauer – partnerima Vlade koji su radili na izradi ovog dokumenta. Radna grupa nastaviće rad i na Akcionom planu za primenu Strategije.\nKako je Udruženje novinara Srbije ranije objavilo, ekspert Evropske komisije Frančesko Šakitano je krajem novembra u izveštaju Nacrt medijske strategije ocenio kao „dobro napisan i struktuiran“. Ukazao je na nedostatke u zakonima i njihovoj primeni, kao i da propisi ne prate u dovoljnoj meri tehnološke promene.\nŠakitano je u svom izveštaju, u koji je UNS ranije imao uvid, naveo da Medijska strategija ukazuje na nedostatke u zakonima i njihovoj primeni u Srbiji, kao i da aktuelni propisi ne prate u dovoljnoj meri tehnološke promene. On je posebno istakao obaveze koje su novom Strategijom predviđene za veb televizije, IPTV televizije i platforme preko kojih se dele video zapisi, kao što je Jutjub.\nOsim toga, Šakitano je naveo da je predviđena bolja zaštita novinara i ojačana uloga Regulatornog tela za elektronske medije (REM). Predviđa se da REM treba da bude aktivniji i da njegov rad bude baziran na istraživanjima, uključujući i monitoringe tokom predizbornih kampanja. Šakitano je dodao da je jedna od zamerki koje se mogu uputiti novoj Medijskoj strategiji to što u njoj nije jasno objašnjena razlika u ovlašćenjima između Ministarstva kulture i REM-a.\nPredviđena je obaveza da se identifikuju medijske kompanije koje novac dobijaju iz državnih fondova, ali i da se utvrdi ko su njihovi vlasnici.\nOvom Medijskom strategijom, naveo je ekspert EK, apeluje se da se urade analize i identifikuju pritisci na medije koji mogu da ugroze njihov integritet i nezavisnost.\nSvemu ovome je, kako navodi UNS, prethodilo slanje Nacrta medijske strategije Evropskoj komisiji, posle javne rasprave, ali uz značajne izmene u odnosu na verziju koju su sačinili članovi radne grupe. Premijerka Brnabić tada je izjavila da su izmenjeni tekst Nacrta medijske strategije bez njenog znanja u Brisel poslali njeni saradnici i da je ubeđena “da je došlo do greške“.\nOvo je, inače, drugi pokušaj izrade nove medijske strategije. Krajem marta 2018. godine saopšteno je da je Medijska strategija završena, iako su radnu grupu nekoliko meseci pre toga napustili predstavnici najvećih medijskih udruženja, koji su ocenili da je ta strategija nelegitiman dokument.\nMesec dana kasnije savetnica presednika Srbije Suzana Vasiljević objavila da je izrada medijske strategije zaustavljena posle konsultacija predsednika Srbije Aleksandra Vučića i premijerke Ane Brnabić.\nNova radna grupa za izradu medijske strategijeb formirana je u junu 2018. Međutim, već u avgustu je šest novinarskih i medijskih udruženja predalo zahteve Vladi Srbije, koji su bili uslov za njihovo učešće u izradi medijske strategije i davanje legitimiteta tom dokumentu.\nU saopštenju Medijske koalicije u decembru je navedeno da su u izradi Nacrta medijske strategije Srbije do 2025. godine aktivno učestvovali i njihovi predstavnici i udruženja, ali da se paralelno s tim situacija na medijskoj sceni iz dana u dan pogoršava.\nUključiti predstavnike udruženja građana u radnu grupu za izradu medijske strategije (saopštenje organizacija civilnog društva koje se bave slobodom izražavanja) Nedim Sejdinović predložen za člana radne grupe za izradu medijske strategije Udruženja: Nametanje nelegitimne Strategije Koalicija: Medijskom strategijom predvideti i mere za razvoj medija civilnog sektora\nmedijiMedijska strategijaSrbijaUsvajanjeVlada Srbije\nLončar: Umerena aktivnost virusa gripa


Konferencija Principi cirkularne ekonomije u službi zaštite životne sredine - Mreža organizacija za decu Srbije\nKonferencija Principi cirkularne ekonomije u službi zaštite životne sredine\nU subotu, 19. oktobra, na Zlatiboru je održana nacionalna konferencija Principi cirkularne ekonomije u službi zaštite životne sredine, koja je ujedno bila i stručni skup ekoškolskih koordinatora u okviru međunarodnog programa Eko-škole.\nOrganizator konferencije je udruženje građana Zlatiborski krug, koje od februara ove godine u Čajetini realizuje istoimeni projekat uz podršku Ambasadora održivog razvoja, a koji finansira Evropska unija, kao deo treće faze projekta “ENV.net uključivanje pitanja životne sredine Zapadnog Balkana i Turske u političku agendu EU”.\nU ime opštine Čajetina, prisutne je pozdravila Vera Blagojević, rukovodilac komunalne službe u KJP “Zlatibor”, preduzeća koje učestvuje u brojnim aktivnostima Zlatiborskog kruga i OŠ “Dimitrije Tucović” na očuvanju i unapređivanju životne sredine.\nU ime organizatora, konferenciju je otvorila mr Zorica Milosavljević, koordinator programa Eko-škole u osnovnoj školi u Čajetini, predsednica udruženja Zlatiborski krug i koordinator projekta Model cirkularne ekonomije u službi zaštite životne sredine u opštini Čajetina. Ona je kroz prezentaciju predstavila realizovane aktivnosti i rezultate ovog projekta, među kojima se izdvajaju program obuke za zaposlene u obrazovno-vaspitnim ustanovama u Čajetini, Sirogojnu, Mačkatu i Zlatiboru, radionice za učenike srednje škole u Čajetini i osnovnh škola u Čajetini, Sirogojnu, Mačkatu i Zlatiboru, nabavka dve šivaće mašine i pokretanje Biblioteke ekoloških igračaka koja je smeštena u osnovnoj školi u Čajetini. Takođe, jedan od značajnih rezultata je i izrada elektronskog ekološkog priručnika “Kreativna ekologija u službi ekološkog opismenjavanja”, koji predstavlja primer dobre prakse, a pripremile su ga mr Zorica Milosavljević i Jagoda Jeremić, pomoćnica koordinatora u realizaciji projekta.\nNajavljeno je i osnivanje Saveta za održivi razvoj i edukaciju opštine Čajetina, jer je jasno prepoznat značaj zaposlenih u obrazovno-vaspitnim institucijama i njihova saradnja sa relevantnim lokalnim organizacijama i preduzećima na promociji principa održivog razvoja i praktičnih mera za zaštitu i unapređenje životne sredine.\nNa početku konferencije, članice Ekološke sekcije osnovne škole u Čajetini, učesnice programa obuke za učenike koji je vodila Vesna Belčević, na kojem su formirale Cirkularni orkestar i napravile muzičke instrumente od recikliranih materijala, izvele su pesmu Cirkularna ekonomija i praktično predstavile rezultate realizovane obuke.\nNa konferenciji je govorila i prof. dr. Anđelka Mihajlov koja je predstavila cirkularnu ekonomiju kao koncept u Eko-školama, a Aleksandra Mladenović, predsednica Ambasadora održivog razvoja je najavila teme kojima će se Eko-škole baviti u ovoj školskoj godini i dodelila Zelene zastave i Sertifikate o sticanju/obnovi statusa Eko-školama.\nSvi prisutni na konferenciji su dobili prigodne poklone od organizatora – Zlatiborskog kruga, OŠ “Dimitrije Tucović” iz Čajetine – partnera u realizaciji projekta, OŠ “Milivoje Borović” iz Mačkata koja je takođe u programu Eko-škole i od ŠOSO “Vuk Karadžić” iz Sombora.\nNa konferenciji je održana i serija radionica na temu Uključivanje žena u pitanja vezana za zaštitu životne sredine, a Zlatiborski krug je svoju podršku osnaživanju žena, pre svega iz seoskih područja, pokazao i angažovanjem Seoskog domaćinstva Ljiljane Jovanović iz Tripkove, za pripremu posluženja na bazi proizvoda organskog porekla iz Ljiljanine porodične proizvodnje.\nOrganizacija “Planeta” iz Sombora, koja je realizovala projekat “Košnica” na temu cirkularne ekonomije uz podršku Ambasadora održivog razvoja, imala je priliku da u holu Kulturnog centra, gde se konferencija održavala, predstavi kvalitetne proizvode koji su nastali tokom projekta i promoviše rezultate ovog projekta.\nKonferenciju su pratili lokalni mediji, a preko 120 učesnika je ponelo izuzetne utiske sa Zlatibora i izrazilo nameru da u svojoj sredini nastave sa kvalitetnim radom na zaštiti životne sredine i promociji održivog razvoja.\nZa više informacija kontaktirajte UG Zlatiborski krug na e-mail: zkrug@mts.rs


Osnovana Radna grupa NKEU za Poglavlje 22 Regionalna politika i koordinacija strukturnih instrumenata | Nacionalni konvent o Evropskoj uniji\nOsnovana Radna grupa NKEU za Poglavlje 22 Regionalna politika i koordinacija strukturnih instrumenata\nDanas je u Plavom salonu Narodne skupštine RS, uspostavljena radna grupa Nacionalnog konventa o Evropskoj uniji (NKEU) koja se bavi pregovaračkim poglavljem 22 Regionalna politika i koordinacija strukturnih instrumenata. Na sastanku su govorili Ana Ilić, predsednica Pregovaračke grupe za Regionalnu politiku i koordinaciju strukturnih elemenata, Ognjen Mirić, regionalni menadžer, Nemačke organizacije za međunarodnu saradnju GIZ, Nataša Dragojlović, koordinatorka Nacionalnog konventa o Evropskoj uniji. Sednicu je vodio koordinator ove Radne grupe, Ivan Knežević, ispred Evropskog pokreta u Srbiji.\nPoglavlje 22, je ocenjeno kao jedno od najznačajnijih poglavlja za budući razvoj Srbije i njenu neto fiskalnu poziciju nakon što postane članica EU. Iako obim pravne tekovine EU u ovom poglavlju nije naročito velik, ključni izazov će biti sama implementacija zahtevanih standarda u ovom poglavlju. Neće biti moguće prepisivati rešenja koje su druge zemlje nalazile, već će morati da se uspostave jedinstvena rešenja karakteristična za Srbiju.\nAna Ilić, predsednica Pregovaračke grupe za ovo poglavlje, naglasila je da su pregovori u ovom poglavlju u snažnoj korelaciji sa pregovorima u drugim poglavljima. Naročito su od značaja poglavlja koja se bave finansijskom kontrolom, kontrolom trošenja državne pomoći, statistikom u okviru koje će se definisati NUTS klasifikacija teritorijalnih jedinica. Takođe će izazov biti i kratak vremenski rok koji je zadat. Suštinski se u ovom poglavlju radi o tome kako ujednačiti regionalni razvoj zemlje i osigurati kvalitetnu apsorpciju fondova EU koji će u te svrhe biti dostupni Srbiji. Za ovo poglavlje je bitno pratiti funkcionisanje decentralizovanog sistema upravljanja EU fondovima koji je u Srbiji uveden od početka ove godine.\nPo rečima Ognjena Mirića, regionalnog menadžera pri GIZ-u, ono gde moramo biti oprezni jeste da ne dođe do prekomernog normiranja tj da ne preopteretimo zakone koji će biti donošeni pri usklađivanju u ovom Poglavlju, suvišnim odredbama a da pritom zaboravimo na primenu onih odredbi koje već postoje. On je naglasio da nije potrebno graditi po svaku cenu nove institucije zarad EU fondova, već treba iskoristiti postojeće u našem sistemu. Preklapanje nadležnosti različitih institucija kao i nerazvijena politika zadržavanja kadrova koji rade na poslovima vezanim za EU fondove dodatno može da uspori napredak u pregovorima u ovom poglavlju.\nNakon eksplanatornog skrininga za ovo poglavlje koji je održan 1. i 2. oktobra 2014. godine, članovi radne grupe NKEU imali su priliku da se upoznaju sa zaključcima sa ovog sastanka i u direktnoj komunikaciji sa članovima ove pregovaračke grupe razmene mišljenja i formiraju zaključke i preporuke koje će biti prosleđene nadležnim institucijama.\nNacionalni konvent o Evropskoj uniji (NKEU) predstavlja stalno telo u okviru kojeg se vodi tematski struktuirana debata o pristupanju Srbije Evropskoj uniji između predstavnika državne administracije, političkih partija, nezavisnih tela, nevladinih organizacija, stručnjaka, privrede, sindikata i profesionalnih organizacija. Formiranje 21 radne grupe Nacionalnog konventa, u maju ove godine iniciralo je više od 20 najistaknutijih organizacija civilnog društva kako bi pratile tok pregovora i sprovođenja reformi u oblastima iz 35 pregovaračkih poglavlja. U ovom trenutku NKEU okuplja više od 300 organizacija civilnog društva.\nKontakt: Ivan Knežević, ivan.knezevic@emins.org


Konferencija: (Pre)komponovanje Evropske unije i Zapadnog Balkana – Centar za spoljnu politiku\nKonferencija: (Pre)komponovanje Evropske unije i Zapadnog Balkana\nPosted by markomecanin on 28. 11. 2018. 28. 11. 2018.\n(EUROPEAN WESTERN BALKANS) BEOGRAD – Centar za spoljnu politiku i Fondacija Friedrich Ebert u sredu, 31. oktobra, su organizovali konferenciju „(Pre)komponovanje Evropske unije“ u beogradskom hotelu Metropol.\nNa konferenciji je bilo reči o budućnosti Evropske unije, sa posebnim akcentom na njenu nužnu unutrašnju reformu. Poseban fokus je bio na Evropi u „više brzina˝, kao i potencijalnom grupisanju država članica po pojedinim sub-regionima. Značajno je pitanje gde je u tom smislu i pozicija Srbije, kao i čitavog Zapadnog Balkana. Pažnja je bila posvećena i nesuglasicama oko Bregzita koji treba da se okonča tokom naredne, odnosno 2019. godine. Zato će posebna pažnja biti posvećena ovom procesu i njegovim posledicama po budućnost Unije.\nUvodne govore održali su dr Dragan Đukanović, predsednik Centra za spoljnu politiku, i Maks Brendle, direktor kancelarije Fodacije Fridrih Ebert u Beogradu.\nU okviru konferencije su održane dve sesije, jedna pod nazivom „Reforme Evropske unije – od neophodnosti do realnosti“, a druga „EU posle izbora 2019. i perspektive za Zapadni Balkan“.\nNeki od učesnika bili su Suzana Grubješić, generalna sekretarka Evropskog pokreta u Srbiji, Ana Janus, analitičarka za Evropske poslove iz Centra za globalni fokus u Budimpešti, Nemanja Rujević, novinar Dojče vele-a, dr Slaviša Orlović, profesor Fakulteta političkih nauka u Beogradu.\nPrethodni članak Dragan Đukanović novi predsednik Centra za spoljnu politiku\nSledeći članak Diskusija: Evropske integracije i Zapadni Balkan


ANTIDATIRANI I BAJATI PETICIONAŠI\nSrbi su se često vezivali za Rusiju, ali ne za Rusiju boljara. Srbija je danas zemlja pijanih mužika.\nUoči obeležavanja godišnjice petooktobarske demokratske revolucije grupa intelektualaca uputila je našoj javnosti Poziv za novu političku akciju. Želeći da iskoriste simboliku petog oktobra kao prelomnog događaja u novijoj srpskoj političkoj istoriji, ovi ljudi obznanili su svoj mesijanski poziv. Očigledno je da se radi o težnji da se stvore uslovi za nastanak nove političke alternative.\nU koncipiranju ovakve političke akcije od presudne je važnosti kako ova politička grupacija ocenjuje stanje u društvu. Poziv je samo vrhunac i kulminacija višemesečne propagandne delatnosti koju sa velikom poletom i još većom isključivošću obavljaju samoproglašeni modernizatori koji su sebi namenili istorijsku ulogu, misiju i poslanje da učmalu i zapuštenu Srbiju, ako treba i silom, povedu u svetlu modernizatorsku liberalno-demokratsku budućnost. Njihov je cilj da pre svega Srbiji sopšte neprijatne i bolne istine. Zato, kada pročita ovaj akcioni politički poziv, čovek mora da se zapita da li ova grupa intelektualaca uošte poznaje prave prilike u ovoj zemlji ili te osobe žive u svetu svojih jednostranih analiza, otvorenih predrasuda, ideoloških obmana i istorijskih simplifikacija. Vreme kao da je za njih stalo, kao da se još uvek nalaze u nekim prošlim epohama. Oni se u stvari kreću u zatvorenom krugu svojih ideoloških himera, bez stvarne želje da društvenu situaciju u Srbiji sagledaju na objektivan način i u kontekstu realnih političkih okolnosti i dešavanja.\nKako potpisnici Poziva vide Srbiju na početku XXI veka? Po njima, ona je beznadežno okrenuta prošlosti umesto budućnosti, na vlasti je ista vrsta uverenja i mišljenja koja je Srbiju uvela u diktaturu, izolaciju i ratove. Šta znači ta uporno plasirana tvrdnja da je Srbija okrenuta prema prošlosti i na kakvim se argumentima i činjenicama zasniva? Ni na kakvim. Tvrditi da je Srbija na početku ovog veka okrenuta isključivo prema prošlosti isprazna je ideološka poštapalica za koju peticionaši ne nude nijedan valjan argument, osim svog ubeđenja da je prošlost naša nacionalna opsesija i fatum. Ali ova ocena je u stvari jedna od glavnih ideoloških odrednica ove političke grupacije, jer je, po njihovom mišljenju, zarobljenost Srbije prošlošću glavni uzrok što u Srbiji preovladava klerikalizam, nacionalizam, rasizam, ksenofobija i političko nasilje. Srbija je, po njima, pravi tamni vilajet. U tome je i osnovni razlog što su je napustile sve republike bivše Jugoslavije. Srbija, navodno, nije razumela poruke izgubljenih ratova i u permanentnom je nesporazumu sa svim svojim susedima, pa nije čudno što je i dalje izolovana. Šta znači ocena da je Srbija u nesporazumu sa svim susedima? Nedavno je predsednik vlade Republike Hrvatske Ivo Sanader izjavio da se odnosi Srbije i Hrvatske poboljšavaju bez obzira na sve ekscese koji se dešavaju. Srbija upravo započinje proces pregovaranja za zaključivanje ugovora o stabilizaciji i pridruživanju Evropskoj uniji. Da li bi to mogli da čine predstavnici države koji su izolovani i isključeni? Ali potpisnike ovog poziva ne zanimaju realni procesi i događaji na Balkanu i u Srbiji, za njih je jedino važno da istrajavaju u svojoj ideološkoj oceni da je Srbija bila i ostala najveći remetilački faktor.\nMeđutim, srpski narod je i te kako dobro razumeo poruke izgubljenih ratova, i to se može videti u mnogo čemu. Ni najrazrađenija propaganda starog režima nije mogla posle kapitulacije u Kumanovu da stvori sliku o pobedi u ratu sa NATO. Potpisnici ovog akcionog poziva smatraju da je srpski narod beslovesna, zatucana i degradirana masa koja nije ni u stanju da vidi i prepozna poraz i tragediju koju je doživela u poslednjoj deceniji dvadesetog veka. Srpski narod upravo danas živi u senci ratnog poraza i veoma dobro zna i oseća šta su njegove stvarne posledice. Naši modernizatori ne poznaju stvarno stanje u kome se naš narod nalazi. Kako tumačiti pojavu da hiljade mladih ljudi traži da služi civilni vojni rok i poziva se pri tome na prigovor savesti? Zar to nije jedan od očiglednih dokaza da se menja politička klima u zemlji? Čini mi se kao da su potpisnici ovog poziva antidatirali ovu peticiju i kao da su je potpisali u vreme vladavine starog režima, pa zato nihove ocene izgledaju bajato, zakasnelo i kao dobro naučena lekcija iz nekih prošlih vremena.\nU ovom poglavlju nije izostala ni omiljena tvrdnja ovog intelektualnog kruga da Srbija insistira samo na svojim pravima i da nju ne povređuje zločin genocida u Srebrenici, da je naterena da progovori o tome kao o slučajnom incidentu, pribegavajući relativizaciji ovog zločina u opštoj istorji stradanja svih zaraćenih strana. Prosto je teško shvatljivo da ovi pravednici stalno insistiraju na suočavanju sa zločinima koje su počinili Srbi, a da pri tome gotovo nikad ni sporadično neće da progovore o stradanju srpskog naroda. Spominjanje zločina počinjenih nad Srbima za njih je pokušaj prikrivanja i relativizacije u opštem stradanju svih zaraćenih strana. Po njima, zločini počinjeni nad Srbima spadaju u kategoriju stradanja svih zaraćenih strana. Oni se skrupoulozno čuvaju da pomenu stradanje srpskog naroda (spominjanje genocida nad Srbima ravno je provokaciji), ali zato neće propustiti priliku da govore o genocidu u Srebrenici. Reći da Srbiju ne povređuje zločin genocida stvarno je odraz nepostojanja elementarne objektivnosti i dobre volje i izraz shvatanja da je srpski narod toliko moralno degradiran i zadivljao da je izgubio bilo kakvo osećanje samilosti, saaosećanja, pravdoljubivosti i pijeteta. Kao da se ovim pozivom želi reći da su Srbi pogazili sve civilizacijske vrednosti i da ništa drugo ne rade nego slave ratne zločince i divinizuju genocid jer su se pretvorili u amoralno krdo bezdušnih ljudi koje iz tamnog vilajeta prošlosti može jedino da izvuče grupa istorijski osvešćenih liberalno-demokratskih modernizatora, spremnih da ih najzad suoče sa njihovom moralnom iskvarenošću, degradacijom, zapuštenošću, primitivizmom, bezdušnošću i ksenofobijom.\nSlika o potpunoj propasti Srbije ne bi bila kompletna kada u ovom akcionom pozivu ne bi bilo govora o desekularizaciji kao najdubljem padu i države i crkve, o crkvi koja preuzima ulogu države nastojeći da zaustavi modernizaciju Srbije i proizvodeći uz to nove sukobe u Crnoj Gori, Makedoniji i na Kosovu. Ovo je, svakako, jedna od udarnih tema ove političke grupacije i oni Srpsku pravoslavnu crkvu bez ikakvih rezervi proglašavaju za najveću i najmoćniju prepreku ostvarivanju opšteg projekta modernizacije. Ostaje otvoreno pitanje da li se o delovanju Srpske pravoslavne crkve može govoriti na tako nediferenciran i neobjektivan način. SPC se optužuje i za proizvodnju novih sukoba na Kosovu, a da pri tome naši modernisti ni jednom reči nisu spomenuli stradanje Srba i uništavanje izuzetno značajnih sakralnih objekata na Kosovu i Metohiji. Ali stradanje Srba ni inače nije u fokusu ove grupe pravdoljubivih intelektualaca. A to se i ne uklapa u projektovanu ideološku šemu, jer se mora po svaku cenu dokazati da je u Srbiji na delu stvaranje pravoslavne teokratske države, da je Srbija ogrezla u pravoslavni fundamentalizam i klerikalističko mračnjaštvo. Interesantno je reći da ovi žestoki i beskompromisni borci za modernizaciju i zaštitu ljudskih prava nisu izrekli nijednu reč saosećanja za arhiepiskopa Ohridske episkopije Jovana, osuđenog na višegodišnju robiju. Zar on nema pravo da mu budu zaštićena osnovna ljudska prava? Bilo je dovoljno da kaže da stupa u kanonsko jedinstvo sa Srpskom pravoslavnom crkvom i da bude izložen teškom progonu i stradanju. Ovi intelektualci kao istaknuti borci za uspostavljanje pravne države ne žele da se mešaju u epohalna dostignuća u razvoju pravne države u Republici Makedoniji. Ali zato neće propustiti da kažu da Crkva (čak se u tekstu Poziva ne kaže da se radi o Srpskoj pravoslavnoj crkvi) opravdava politiku koja je suprotna svim zakonima Srbije, savremenog sveta i njenim, crkvenim kanonima.\nNa osnovu kojih argumenata i činjenica su potpisnici Poziva za novu političku akciju došli do rezolutne i nedvosmislene ocene da se u Srbiji toleriše jasno ispoljavanje rasizma, antisemitizma, etničke mržnje i mržnje prema društvenim manjinama? Ako bi ove ocene odgovarale našoj realnosti, onda bi se moglo nedvosmisleno reći da je Srbija endemska zemlja. Da li je nužno ovom prilikom podsećati na mnogobrojna i gromoglasna reagovanja i osude ovih pojava u našoj javnosti? Naša javnost je danas sposobna i spremna da reaguje na sve pojave koje ugrožavaju ljudska prava, ali se, svakako, može razgovarati o tome da li se to uvek čini na adekvatan i odgovoran način. Ono što posebno zabrinjava i uznemiruje ovu grupu intelektualaca jeste to što akademici koji su podsticali „udruženi zločinački poduhvat ratne agresije, etničkog čišćenja i pljačke” ponovo mobilišu javnost i pozivaju na mržnju i nasilje. Ovo je inače sastavni deo ideološke priče ove političke grupacije o Crkvi, Akademiji, Vojsci i srpskom narodu (koji ih je plebiscitarno podržavao u zločinačkom poduhvatu) kao glavnim faktorima razaranja u proteklim ratovima. U ovom tekstu se ide toliko daleko da se građanski rat u Jugoslaviji ocenjuje kao udruženi zločinački poduhvat ratne agresije. Ovakvim tvrdnjama nadmašeni su i najostrašćeniji i najneobjektivniji propagandisti i ideolozi iz Hrvatske i Bosne. Ove kvalifikacije kao da su prepisane iz optužnice Haškog tribunala ili iz dokumenta najgore ratne propagandistike. Za ovu grupu intelektualaca građanski rat u bivšoj socijalističkoj Jugoslaviji bio je udruženi zločinački poduhvat skrojen u glavama ratnohuškačkih akademika koji i danas imaju glavnu reč u javnosti Srbije. I ovakve neumesne i ničim argumentovane tvrdnje samo svedoče o potrebi da se po svaku cenu istraje na ocenama koje ne uzimaju u razmatranje sveobuhvatnu i složenu sliku dešavanja u vreme raspada Jugoslavije. Očigledno je da potpisnici ovog proglasa smatraju da je Srbija sprovodila udruženi zločinački poduhvat ratne agresije, ali pri tome, što je već dobro poznati obrazac, neće reći nijednu reč o progonu stotina hiljada Srba iz Hrvatske, jer oni su, valjda, takvu sudbinu i zaslužili time što su bili agresori i sledili udruženi zločinački poduhvat. Potpisnici proglasa ipak nisu imali dovoljno smelosti i doslednosti da otvoreno iznesu svoje ubeđenje da je Srbija glavni krivac za raspad Jugoslavije i da je ona vodila agresorski i osvajački rat u Hrvatskoj i Bosni, pa je zato dobro poslužila posuđena formulacija o udruženom zločinačkom poduhvatu. Govor o Oluji i izgonu Srba iz Hrvatske jednostavno se ne uklapa u ideologizovani obrazac ove političke grupacije, koju isključivo zanima odbrana univerzalnih principa modernizacije u koje se zapušteni, srozani, bezosećajni i remetilački Srbi jednostavno ne uklapaju.\nU završnici Poziva na novu političku akciju kaže se da je srušena petooktobarska ideja o vladavini prava i modernoj Srbiji, i da je posle ubistva premijera Srbija ponovo ostala bez ekonomske i društvene dinamike. Očigledna je namera da ovaj poziv na novu akciju bude zamajac pokretanja nove društvene dinamike radi izvlačenja Srbije iz apatije i političke konfuzije u kojom se danas nalazi. I to može da učini samo prosvećena manjina intelektualaca, spremna da pokrene proces modernizacije tako što će Srbiju suočiti sa njenom tromošću, primitivizmom i zaostalošću, koristeći pri tome političke prečice i ne vodeći računa o elementarnim demokratskim principima. U tekstu Poziva ne postoji odeđenje ko je srušio ideje o vladavini prava i modernoj Srbiji. Da li njegovi potpisnici smatraju da ministar kulture u vladi Zorana Đinđića ili potpresdednik vlade Zorana Živkovića snose deo odgovornosti za izneveravanje osnovnih zahteva građana u vreme petog oktobra? Oni se sada ponašaju kao da su bili van aparata izvršne vlastu i kao da su bili u dubokoj opoziciji i sada nam, iznenada osvešćeni, upućuju poziv na novu političku akciju. Upravo na taj način pokazuju da su deo tog tragičnog političkog licemerja koje je i razorilo demokratsku vlast uspostavljenu posle petooktobarskog prevrata. Govoriti danas o otimanju partija o unosne resore a ne reći da su se ti isti resori, kao osvojeni politički plen, delili na isti način i u vreme vlade DOS-a, pitanje je elemenarnog intelektualnog poštenja, doslednosti i korektnosti. Zato ovo zakasnelo otkriće naših modernizatora izgleda gotovo tragikomično.\nPoziv građankama i građanima Srbije za novu političku akciju nastao je kao izraz spoznaje grupe intelektualaca da je Srbiji neophodna nova energija i novo političko delovanje. I to opredeljenje nije sporno, ali sporna je ideološka osnova i uporište na koje se oslanja ovaj akcioni poziv. Označavajući savremenu Srbiju kao beznadežnog zarobljenika prošlosti i kao zemlju nesposobnu da se okrene budućnosti, zemlju nespremnu da se suoči sa zločinom, u kojoj dominira mržnja, u kojoj Crkva preuzima vlast, ova grupa intelektualaca pokazala je da nije spremna da na objektivan i uravnotežen način sagleda političku krizu u Srbiji. Zato se i može sa puno prava očekivati da će i ovaj pretenciozni poziv ostati samo deo političke ekskluzivnosti koja nema realnu vezu sa životom i političkim kretanjima u Srbiji. Ova peticija pokazuje da su neki intelektualci uvek skloniji da budu verni svojim ideološkim projekcijama, iluzijama i zabludama nego što su u stanju da sagledaju svet u kome žive. Očigledno je da će Poziv na novu političku akciju doživeti staru političku sudbinu svih političkih koncepcija koje su bile izraz težnje jedne prosvećene manjine da po svom obrascu i kalupu oblikuje svet.


03.12.2019 / 20:00 Regija - Analiza "Dela"\nList ocjenjuje da će "špijunski skandal", u koji je uključen i ruski agent, imati dublje političke posljedice u Srbiji i da su odnosi dvije zemlje u većem problemu nego što djeluje, prenosi STA.\n"Uprkos pokušajima relativizovanja skandala, postoji sumnja u iskrenost ruske podrške, koju očekuje veći dio srpske javnosti", tvrdi "Delo" u komentaru pod nazivom "Trgovanje malignim ruskim uticajem".\nList dalje navodi da bi u igri moglo da bude nepovjjerenje Moskve o tome koliko je čvrst stav Srbije o vojnoj neutralnosti i sumnja da su najviši srpski zvaničnici bliži NATO nego što to pokazuju u javnosti.\n"Zagovornici takvog scenarija oslanjaju se na napore proruskih poslanika da se ugradi vojna neutralnost u ustav. To se navodi da je cilj Kremlja u pokušaju da spriječi Beograd da potajno flertuje sa NATO", tvrdi "Delo".\nList smatra da ruski predsjednik Vladimir Putin ima važnije sfere interesa od Balkana i blokiranja NATO i tvrdi da bi se Rusija odrekla Balkana, bez borbe, u korist američkog sponzorstva, ako SAD i EU omoguće Moskvi da legalizuje "aneksiju Krima i jugoistočne Ukrajine".\n"Delo" zaključuje da je malo vjerovatno da će Srbija zauvijek moći da slijedi svoju vojnu neutalnost.\n"Njena geostrateška pozicija zahtijeva da se ona ili pridruži Rusiji ili NATO i da prestane da prihvata beskrajno flertovanje s jednima ili drugima", navodi "Delo".


Sudski tumači i prevodioci - Rekovac\nSudski tumači i prevodioci Rekovac\nSudski tumači i prevodioci Rekovac - Audio verzija\nVarošica Rekovac se nalazi u centralnoj Srbiji, tridesetak kilometara jugozapadno od Jagodine. Mesto leži na reci Dulenki, u brdovitom delu naše zemlje, poznatom pod imenom Levač. To je, zapravo, prostor u obliku levka smešten između Juhora i Gledićkih planina, koji je okružen rekama Gruža, Belica, Temnić, Lepenica i Dulenka. Mesto Rekovac predstavlja centar opštine sa istim imenom, koja zauzima područje u jugoistočnom delu Šumadije, između administrativnih teritorija Kragujevca, Jagodine, Varvarina, Trstenika i Kraljeva. U sastav opštine ulaze 32 naseljena mesta.\nSrpsko selo pod imenom Rekavice prvi put se u pisanim dokumentima spominje u poreskim izvorima turskog načelstva iz 1595. godine, ali kao Rakovac. Nakon oslobođenja od Turaka, Rekovac je ušao u sastav Kneževine Levač, koja je predstavljala deo Jagodinske nahije. Tako je bilo sve do 1834. godine, kada je Srbija podeljena na serdarstva. Mesto je ušoreno 1836., a zvanično proglašeno za varošicu 1886. godine.\nRekovac se može ubrojati u mlađa naselja oblasti Levača. Prvi stanovnici ovog mesta bili su poreklom iz Crne Gore i nastanili su se u gornjem toku reke Dulenke. Neselje je dobilo ime po kućama građenim uz samu reku i vodenicama koje su se zvale rekavice.\nNa osnovu podataka sa popisa iz 2011., u Rekovcu živi više od hiljadu i po ljudi, a cela opština ima oko 11 hiljada stanovnika. Pored prerađivačke industrije i poljoprivrede, poglavito voćerstva, na ovim prostorima zastupljena je i trgovina, ugostiteljstvo, poslovi u zdravstvu, državnoj upravi i obrazovanju. Neuspešna privatizacija dovela je do propadanja gotovo svih preduzeća koja su poslovala u opštini Rekovac, a jedina firma koja i danas radi je „Vineks“ (Levački grozd) iz Belušića.\nObrazovanje se odvija u okviru predškolske ustanove sa područnim odeljenjima, osnovnih škola u Rekovcu i u Belušiću, takođe sa izdvojenim odeljenjima, kao i u Srednjoj poljoprivredno - veterinarskoj školi u Rekovcu. Opština je osnovala Kulturno - prosvetnu zajednicu, ustanovu koja se bavi organizacijom kulturnih manifestacija i očuvanjem običaja i tradicije.\nZa posetioce Rekovca i okoline svakako je najzanimljiviji manastir Kalenić, podignut za vreme vladavine despota Stefana Lazarevića, početkom 15. veka. Posebno se ističu manastirske freske „Svadba u Kani“ i „Sveti ratnici“. Crkva je posvećena Vavedenju Bogorodice i smatra se jednim od najlepših spomenika vizantijskog graditeljstva i moravske arhitekture. U blizini se nalaze ostaci starog grada Županjevca, prestonice kneza Lazara. U prostoru manastira Kalenić svake godine održava se turistička, kulturna i etnološka manifestacija „Prođoh Levač, prođoh Šumadiju“ i bira se devojka sa najdužom pletenicim, „Najbrk“ Sabora, lepotica Sabora i najlepša ženska i muška šumadijska narodna nošnja.\nStanovnici Rekovca i okolnih mesta koji imaju potrebe za prevodom i overom službenih materijala, mogu koristiti usluge prevodilačkog centra Akademije Oxford i na istom mestu, za relativno kratko vreme i po jednoj od najpovoljnijih cena na tržištu, dobiti kompletno obrađen dokument na jeziku koji žele. Takođe se kod nas mogu obučiti za rad na računaru, profesionalno osposobiti, odnosno, dokvalifikovati ili prekvalifikovati za mnoge poslove koji zahtevaju III ili IV stepen stručne spreme, ali i pohađati naše sertifikovane kurseve stranih jezika i pripremnu nastavu za polaganje prijemnih ispita u obrazovnim institucijama.\nKako rade prevodioci i sudski tumači Rekovac?\nJezički stručnjaci angažovani u našem prevodilačkom centru poseduju sve potrebne kvalifikacije za bavljenje ovim poslom. Diplomirali su na traženim smerovima Filoloških fakulteta i stekli predviđeno profesionalno iskustvo. Mnogi od njih su i izvorni govornici svojih radnih jezika, te je kvalitet prevođenja zaista na vrhunskom nivou. Budući da se prevodioci i sudski tumači Rekovac bave obradom službenih materijala koji će biti uključeni u zvanični pravni promet, odlično su upoznati sa svim aktuelnim zakonima i propisima, a savršeno vladaju i stručnom pravnom terminologijom zastupljenom u dokumentaciji koju prevode i overavaju. Svojim klijentima će, tako, omogućiti da na jednom mestu, uvek u dogovorenom roku i po veoma povoljnoj ceni, dobiju kompletnu obradu službenih materijala, te da dokumenta na novom jeziku mogu odmah da koriste u praksi.\nPrevodilac i sudski tumač Rekovac poseduje, dakle, licencu za rad odobrenu od strane predviđene institucije Republike Srbije i ima zadatak da dokumenta prevede na traženi jezik, a zatim i da ih na regularan način overi. Proces prebacivanja zvaničnih sadržaja na novi jezik je odgovoran posao, s obzirom na to da se ništa ne sme raditi otprilike ni provizorno, već svi detalji izvornog dokumenta, a pre svega stručni termini i izrazi, moraju biti precizno prevedeni i adekvatno izraženi. Takođe se veoma vodi računa o gramatičkim i pravopisnim pravilima, kao, uopšte, i o duhu jezika na koji se tekst prebacuje, ali i o stilu izrade službenih materijala, koji je karakterističan i prepoznatljiv. Kada se prevod završi, prolazi duplu kontrolu, odnosno, najpre ga pregledaju sami prevodioci, a potom i lektori. Na taj način se osigurava ispravljanje čak i najsitnijih grešaka i nepravilnosti, te materijal u svom savršenom obliku dolazi u ruke sudskog tumača.\nTada, naime, počinje proces overe, a njegov previ deo sastoji se u sravnjivanju prevoda sa originalom. Radi se o tome da dokument na traženom jeziku mora sadržinski biti potpuno jednak svom izvoru, a to se odnosi i na stil pisanja, kao i na upotrebljene termine. Ako su svi ovi uslovi ispunjeni, prevodilac i sudski tumač Rekovac overava prevod svojim pečatom, na kome se nalazi jedinstveni registracioni broj, a zatim ga i potpisuje. Tako postaje garant da je ovaj materijal u svemu jednak tekstu izvornika i da ga, kao takvog, u pravnom saobraćaju mogu prihvatiti sve nadležne institucije.\nKoje sve jezike u radu koristi prevodilac i sudski tumač Rekovac?\nPrevodilački centar Akademije Oxford može da vam ponudi prevod zvanične dokumentacije sa i na više od 40 jezika koji se govore širom sveta, a među kojima se, svakako, nalaze najpopularniji i najrasprostranjeniji jezici, poput ruskog, engleskog, nemačkog, francuskog, portugalskog, kao i španskog, italijanskog i grčkog. Na našim prostorima često se traže prevodi koji na jednoj strani obuhvataju neki od jezika susednih naroda ili onih sa kojima smo u prošlosti delili državu. To su, na primer, slovenački, hrvatski, bosanski, makedonski, ali i mađarski, rumunski, bugarski i albanski. Prevodioci i sudski tumači Rekovac rade i sa turskim, arapskim, holandskim, ukrajinskim, poljskim, češkim, slovačkim, ali i sa sklandinavskim jezicima - švedskim, norveškim, finskim i danskim. Sadržaje zvaničnih materijala prebacujemo i na kineski, japanski i latinski jezik, ali i sa njih na sve druge jezike koji su u ponudi. Posebno smo ponosni na činjenicu da se u našem stručnom timu nalaze i prevodioci i sudski tumači za romski, hebrejski, persijski, pakistanski, korejski i estonski jezik. Oni su, naime, retki na ovim prostorima, te Akademija Oxford klijentima sa zadovoljstvom može da ponudi i prevodilačke usluge koje uključuju neki od pomenutih jezika. Želeći da izađemo u susret i potencijalnim korisnicima sa specifičnim potrebama usled slušnih i govornih poteškoća, angažovali smo i vrhunskog poznavaoca znakovnog jezika, koji će na adekvatan način omogućiti prevod i overu materijala koji su pomenutim klijentima potrebni.\nKod nas možete dobiti i uslugu direktnog prebacivanja sadržaja sa jednog na drugi strani jezik, po čemu smo jedinstveni na ovim prostorima. Reč je o tome da je prevodilac i sudski tumač Rekovac u toj meri stručan i opšte obrazovan, iskusan i umešan u prevodđenju, da će dokument izvorno idat na stranom jeziku, ukoliko je to potrebno klijentu, odmah prebaciti na traženi strani jezik, a da pri tom sadržaje uopšte neće prevoditi na srpski jezik. Ovaj posao se, međutim, u većini ostalih prevodilačkih centara obavlja posredno, odnosno, materijali se prvo sa izvornog jezika prebacuju na naš maternji, pa tek onda sa njega na željeni strani jezik. Jasno je da naši stručnjaci rade brže i efikasnije, a da tako štede i novac svojih klijenata, budući da za ispunjenje ovakvog zahteva kod nas nije potrebno angažovanje više prevodilaca, odnosno, jednog, čija je specijalnost izvorni, i drugog, koji je stručan za ciljani jezik.\nImajući u vidu činjenicu da je savremeno doba uvek užurbano i da se svi poslovi moraju obaviti za što kraće vreme, prevodioci i sudski tumači Rekovac u svakoj situaciji nastoje da klijentima daju što povoljnije rokove za završetak obrade materijala. Ponekad se, međutim, dogodi da je neki zahtev potrebno ispuniti što pre, te se tada radi takozvani „hitan prevod“, a klijent sam postavlja rok do kada će isti biti završen. Uprkos otežanim uslovima i delovanju pod pritiskom, jezički stručnjaci Akademije Oxford i u ovakvoj situaciji zadržavaju vrhunski kvalitet obrade, po kome su i prepoznatljivi. Međutim, ono što neće biti isto kao inače jeste cena pomenute usluge, koja će se od uobičajene razlikovati utoliko što je klijent sada obavezan da, pored osnovnih troškova, plati i „taksu za hitnost“, čija se visina određuje na osnovu broja prevedenih strana, kao i dužine vremenskog perioda u kome se očekuje da prevodioci i sudski tumači Rekovac završe sav posao.\nPrevodilac i sudski tumač Rekovac može da prevede i overi sledeća dokumneta\nBilo koji tip zvaničnih dokumenata ili javnih isprava može biti preveden na traženi jezik i regularno overen pečatom ovlašćenog stručnjaka u našem prevodilačkom centru. Prevodioci i sudski tumači Rekovac sposobni su da odgovore i najtežim profesionalnim izazovima i da u dogovorenom roku ispune ono što od njih tražite.\nU oblasti ličnih dokumenata obrađujemo standardne lične isprave, to jest, ličnu kartu i pasoš, ali i sva ostala dokumenta koja se odnose isključivo na ličnost jedne osobe. Ovde, recimo, spada izvod iz matične knjige rođenih (krštenica), uverenje o državljanstvu, vozačka dozvola, izvod iz matične knjige venčanih (venčani list), potvrda o prebivalištu, saobraćajna dozvola, kao i izvod iz matične knjige umrlih (umrlica), radna dozvola i mnoga druga slična dokumenta.\nPrevodilac i sudski tumač Rekovac prevodi i overava celokupnu poslovnu dokumentaciju, koja je veoma često tražena, budući da se u današnje vreme većina poslova obavlja na nivou više država. Ovde, između ostalog, možemo navesti statut i osnivački akt preduzeća, finansijske, godišnje, revizorske i razne druge izveštaje, kao i rešenje o osnivanju pravnog lica, ulazne i izlazne fakture, bilanse stanja i uspeha, sve vrste poslovnih ugovora, od kojih se najčešće obrađuju kupoprodajni, oni o saradnji ili o prodaji roba i usluga, ali i izvode iz Agencije za privredne registre (APR-a), poslovne odluke, poreski identifikacioni broj (PIB), potvrde o kvalitetu proizvoda i ostale srodne pisane materijale. Prevodilac i sudski tumač Rekovac radi i sa svim dokumentima koje je potrebno podneti radi učestvovanja na nekom javnom prikupljanju ponuda, takozvanom, tenderu. To su, recimo, uputstva za ponuđače, opšti uslovi, obrasci, predmeri i grafička dokumentacija sa tehničkim specifikacijama.\nOsim presude o razvodu braka i svih ostalih sudskih odluka, presuda i rešenja, prevodioci i sudski tumači profesionalno obrađuju i ostala pravna akta, potrebna za međunarodne sudske i pravne poslove. To su, na primer, naslednička i druge zvanične izjave pojedinaca, zahtevi za dobijanje viza, dozvole za boravak, saglasnost o zastupanju, različiti tipovi pravno utemeljenih sporazuma, poput, recimo, ugovora o doživotnom izdržavanju, o prometu nepokretnosti i sličnih, te sve vrste izveštaja, pravilnika, licenci, sertifikata, ovlašćenja i punomoćja. Ukoliko to klijenti zahtevaju, radimo i prevod tekovina Evropske Unije, odnosno pravnih normi ove zajednice evropskih država.\nSvi koji se bave poslovima ili nekim delatnostima vezanim za nauku, građevinu ili tehniku imaju potrebu za overenim prevodima dokumentacije iz ovih oblasti. Tako, prevodioci i sudski tumači Rekovac rade sa laboratorijskim ispitivanjima tehničkih uzoraka, deklaracijama proizvoda, uputstvima za rukovanje, naučnim i tehničkim patentima, kao i sa građevinskim projektima i svom propratnom dokumentacijom.\nS obzirom na to da danas mnogi ljudi koriste lekove i preparate proizvedene u stranim zemljama ili se, pak, leče u inostranstvu, neretko imamo zadatak da prevedemo i overimo raznovrsne pisane materijale iz oblasti farmacije ili medicine. To su, između ostalog, specifikacije farmaceutskih proizvoda, lekarski nalazi, uputstva za lekove i karakteristike proizvoda, te sva tražena dokumentacija o medicinskim proizvodima.\nUkoliko želite da pohađate neku obrazovnu ustanovu ili aplicirate za posao u stranoj državi, biće vam potrebni overeni prevodi diplome i svih dodataka koji uz nju idu, prepisa ocena, svedočanstava o završenim razredima osnovne i srednje škole, uverenja o položenim ispitima, potvrde o redovnom školovanju ili studiranju, nastavnih planova i programa fakulteta, kao i svih ostalih zvaničnih materijala koji se tiču obrazovanja. Sve to, naravno, mogu za vas da urade prevodioci i sudski tumači Rekovac.\nU cilju podnošenja nekih zahteva ili ostvarivanja određenih ličnih prava, nadležnim službama obično treba podneti overene prevode traženih potvrda i uverenja. Iz ovog domena prevodilac i sudski tumač Rekovac obrađuje potvrdu o slobodnom bračnom stanju, bez koje, na primer, nije moguće sklopiti brak u nekoj stranoj zemlji, ali i potvrdu o mestu boravka, o stanju na tekućem računu u banci, o redovnom zaposlenju ili o redovnim primanjima, o neosuđivanosti, kao i uverenje o nekažnjavanju i mnoga druga dokumenta sličnog tipa.\nBezbednost vaših dokumenata koja prevode i overavaju prevodioci i sudski tumači Rekovac je nešto što vam Akademija Oxford, kao renomirana institucija, može zagarantovati. Naime, svi koji rade u našem prevodilačkom centru su pouzdane i stručne osobe, koje su, pre stupanja na dužnost, položile profesionalnu zakletvu i obavezale se na poštovanje važećih zakona i propisa, ali i na maksimalno uvažavanje ličnosti i privatnosti klijenata i čuvanje podataka i materijala sa kojima rade. Možete, u svakom slučaju, biti sigurni da ćete kod nas, osim kvalitetnog prevoda i regularne overe, dobiti i neophodnu sigurnost i apsolutnu diskreciju.\nŠta još za vas mogu da urade prevodioci i sudski tumači Rekovac?\nJasno je da smatramo da je prevod službenih materijala na traženi jezik urađen u našem prevodilačkom centru jedan od najkvalitetnijih koje možete dobiti na ovim prostorima, ali ćemo poštovati vašu odluku ukoliko ste taj posao poverili nekom ko nije član naše profesionalne ekipe. Ipak, ako od nas tražite da takav prevod overimo, obavezni smo da sprovedemo propisanu proceduru koja se primenjuje i u slučaju overe materijala koji su na traženi jezik prebačeni u našem centru. Prevod koji ste doneli će, dakle, na samom početku biti pregledan i u svim pojedinostima upoređen sa originalom, koji nam, u tu svrhu, morate dostaviti na uvid. Ako prevodilac i sudski tumač Rekovac utvrdi da je reč o dva dokumenta koji su napisani različitim jezicima, ali čiji se sadržaj, stil i upotrebljeni stručni termini sasvim poklapaju, overiće prevod svojim jedinstvenim pečatom i staviti na njega svojeručni potpis. Tada dotični spis postaje validan sa stanovišta prava i zakona i može, bez ikakvih smetnji, postati deo međunarodnog pravnog saobraćaja.\nU slučaju da se, međutim, ispostavi da prevod nije urađen u skladu sa strogim pravilima obrade službenih materijala ili se, pak, u nečemu ne poklapa sa svojim izvorom, neće, naravno, moći da bude overen. Tada u pomoć priskaču naši veoma iskusni i stručni lektori i korektori i rade redakturu spornog dokumenta. Najpre pažljivo pregledaju prevod i original, detektuju i ispravljaju eventualne pravopisne, slovne, stilske i gramatičke greške, proveravaju tačnost prevoda stručnih izraza i termina i u svim predviđenim aspektima izjednačavaju prevod sa originalom. Nakon njihove stručne intervencije, imaćete dokument na traženom jeziku koji će glatko proći kontrolu i overu sudskog tumača i moći odmah da se koristi u praksi.\nMeđu materijalima koja nam dostavljate na obradu svakako moraju biti i originali, jer, bez njih, prevodilac i sudski tumač Rekovac neće moći da ispuni vaše zahteve, te da, nakon prevoda, i overi dokumenta. Spise koje ćemo prevoditi i overavati možete lično doneti u našu poslovnicu i tamo ih predati ovlašćenom službeniku ili ih na našu adresu poslati preporučeno preko Pošte Srbije ili neke od kurirskih službi koje su vam dostupne. Isključivo u slučaju da treba da uradimo „hitan prevod“, dokumenta možete skenirati i poslati na naš mejl, ali u svim ostalim slučajevima korišćenje elektronske pošte u tu svrhu nije dozvoljeno. U opisanoj situaciji, međutim, svaki sekund nam je i te kako važan, a ovo je zaista najbrži način dostave. Ipak, i tada ste obavezni da nam naknadno donesete ili na pomenute načine pošaljete i originalna dokumenta, kako bismo mogli da kompletiramo obradu.\nPrevedene i overene materijale, zajedno sa originalima, možete lično podići u našem predstavništvu ili, pak, tražiti da vam ih na određenu adresu pošaljemo preporučenom poštanskom pošiljkom ili preko kurirske službe sa kojom već dugo na tom polju sarađujemo. Troškove koji se odnose na dostavu ćete sami platiti, najverovatnije prilikom preuzimanja dokumentacije i to u skladu sa važećim cenovnikom angažovane službe. Ta cena je sasvim nezavisna od one koja se tiče prevoda, overe i ostalih usluga naših stručnjaka koje ste, eventualno, koristili.\nSama cena prevoda formira se na osnovu broja obrađenih strana, budući da se na veće količine materijala obično daje neki popust. U skladu sa standardom prevodilačke profesije, jedna strana odštampanog prevoda obuhvata 1800 slovnih mesta, sa sve razmacima između reči. To važi za sve pisane materijale, pa i za zvanična dokumenta, iako se na jednoj njihovoj strani obično nalazi znatno kraći tekst. Inače, cene svih usluga koje nudimo nabrojane su u cenovniku na zvaničnom sajtu Akademije Oxford, a o njima se možete obavestiti i kod ovlašćenog koordinatora u našem predstavništvu.\nOvera Apostille pečatom predstavlja formalnost koja se, u izvesnom smislu, tretira kao overa višeg nivoa u odnosu na onu koju obavlja licencirani sudski tumač. Za ovaj postupak su, međutim, zaduženi predsednici ili ovlašćene sudije teritorijalno nadležnih osnovnih sudova, čija se predstavništva, shodno novoj mreži rasprostranjenosti, nalaze u gotovo svakom većem mestu.\nDakle Apostille overa ni u jedom slučaju ne isključuje overu pečatom ovlašćenog sudskog tumača, a nije ni predviđena za sve tipove zvaničnih dokumenata. Recimo, nikada se ne sprovodi kod isprava koje su izdali diplomatsko - konzularni predstavnici, kao ni kod administrativnih isprava direktno povezanih sa nekim carinski ili trgovinskim poslom. Takođe, postoje službeni materijali kod kojih se apostilira samo prevod, kao i oni kod kojih je potrebno na ovakav način overiti i prevod i original. Kako je Apostille pečat izrađen u obliku štambilja u koji su, na tačno određen način, uneti odgovarajući podaci, ima slučajeva kada se traži da, pored sadržaja samog dokumenta, i Apostille pečat bude preveden na ciljani jezik.\nSve ove pojedinosti apostiliranja su i te kako važne i neophodno je da se na vreme informišete o tome šta se od pomenutog odnosi na vaš konkretni materijal koji treba da se overi. Kako prevodilac i sudski tumač Rekovac nije zadužen za Apostille overu, logično, nije ni upoznat sa njenim pravilima za svaki pojedinačni dokument. Stoga će vas naši stručjaci uputiti na nadležnu pravosudnu ustanovu u vašem mestu, gde ćete se o svemu detaljno raspitati i tako omogućiti nesmetan tok overe vaših materijala.\nGde u Rekovcu dobiti obaveštenja o Apostille overi?\nPomenute informacije o apostiliranju možete dobiti u Prijemnoj sudskoj kancelariji u Rekovcu, u Ulici Slađana Lukića bb ili na broj telefona 035-8411-057, svakog radnog dana od 7:30 do 15:30. Ako je potrebno, možete se obratiti i direktno nadređenoj ustanovi, odnosno, Osnovnom sudu u Jagodini, čija je adresa Kneginje Milice 84, a brojevi telefona 035-221-409 i 035-241-316.\nKategorije prevoda za Rekovac\nIzračunajte okvirnu cenu prevoda za Rekovac\nSpisak sudskih tumača za grad Rekovac\nCenovnik prevodilačkih usluga sudskih tumača za grad Rekovac\nSudski tumači i prevodioci u Rekovcu\nAkademija Oxford Rekovac\nul. Svetozara Markovića bb, 35260 Rekovac


Voditi računa o građanima\nStanković: Teška retorika dovodi u zabludu obične ljude.\nPredsednik Koordinacionog tela za opštine Preševo, Bujanovac i Medveđa Zoran Stanković izjavio je danas da je političkim predstavnicima Albanaca iz tih opština "nebrojeno puta" rečeno da oni nisu tema razgovora u Briselu, kao i da su oni građani Srbije i da svoje probleme kao i do sada rešavaju u zemlji u kojoj žive.\nPovodom izjava političkih lidera tokom jučerašnje konferencije za novinare u Prištini, Stanković je rekao da teška retorika dovodi u zabludu obične ljude i da je veoma nepopularna, saopšteno je iz Vlade Srbije.\n"Kada tako lako kažete da ste najdiskriminisanija nacija, onda sigurno znate da ta teška retorika uvek upozorava na problem i loše kvalifikuje državu u kojoj živite. Ako to za vas podrazumeva da bi trebalo da imate poseban tretman onda sigurno znate da vi to u Srbiji imate, kao i brigu države", rekao je Stanković.\nOn je kazao da politički predstavnici Albanaca kada kažu da bi im bilo bolje negde drugo, onda moraju da budu svesni koju političku igri igraju i za koga, kao i šta mogu da dobiju, a šta da izgube.\n"Srce jednog političara mora da bude u glavi. Svaki lider mora da vodi pre svega računa o građanima i da ne podižete tenzije tamo gde ih nema", kazao je Stanković i istakao da će bez obzira na sve u državi Srbiji imati uvek konstruktvinog saradnika čija ruka je pružena.\nOn je kazao da svi politički lideri iz te tri opštine veoma dobro znaju da je najveći problem u tim opštinama nezaposlenost, dodavši da će Koordinaciono telo i dalje nastaviti da sa drugim državnim organima radi na poboljšanju uslova života i rada građana.\nPredsednik Koordinacionog tela istakao je da je u tim opštinama bezbednost stabilna, da nema međunacionalnih i drugih sukoba i tenzija.\nZahtevi za sukobe\nKorekcija je opasan eksperiment\n"Pripajanje Preševske Kosovu kao rušenje Berlinskog zida"\nPreševska dolina mora da se tretira kao celina\nTri zahteva sa juga


Saopštenje za javnost vezano za korona virus | Agencija za bankarstvo Republike Srpske\nSaopštenje za javnost vezano za korona virus\nDatum, 18.03.2020. god.\nInformacija za građane u vezi sa situacijom izazvanom pojavom virusnog oboljenja "COVID-19"\nVezano za vanredne okolnosti nastale zbog pojave „korona virusa“ i brojna pitanja koja se postavljaju u pogledu poslovanja banaka i pružanja usluga klijentima u Republici Srpskoj, Agencija za bankarstvo Republike Srpske (u daljem tekstu: Agencija) obavještava javnost da je bankarski sektor Republike Srpske siguran i stabilan, sa adekvatnom likvidnošću i dobrom kapitalizovanošću.\nRegulatorni okvir za poslovanje banaka u Republici Srpskoj je u najvećoj mjeri usklađen sa evropskim okvirom, a u pojedinim segmentima je značajno konzervativniji, posebno u segmentu kapitala i likvidnosti. Stopa adekvatnosti kapitala bankarskog sektora Republike Srpske je veća od 18%, a što je znatno više od zakonom propisanog minimuma (12%), što daje mogućnost apsorpcije višeg nivoa rizika kojem bi sektor mogao biti izložen u kriznim situacijama i obezbjeđuje ključne pretpostavke za kontinuitet poslovanja. Visok nivo novčanih sredstava bankarskog sektora Republike Srpske od 1,8 milijardi KM osigurava dobru trenutnu likvidnost i pruža dobar potencijal za upravljanje likvidnošću u dužem vremenskom periodu, uključujući i vanredne situacije.\nUzimajući u obzir gore navedene činjenice, informišemo javnost da će banke, bez obzira na novonastale okolnosti, nastaviti pružati usluge svojim klijentima, uz određena ograničenja zbog sprovođenja preporuka nadležnih organa i institucija za sprečavanje širenja virusa. Ovo se prije svega odnosi na higijensko-tehničke mjere koje su banke u obavezi provoditi, a što uključuje određena ograničenja u pogledu zadržavanja i kretanja klijenata u prostorijama banaka.\nIz navedenog razloga i u sklopu provođenja opštih mjera preporučenih od nadležnih institucija na očuvanju zdravlja građana, preporučujemo klijentima banaka da u što većoj mjeri koriste elektronske kanale i načine plaćanja, izbjegavajući korištenje gotovine i nepotrebno zadržavanje u prostorijama banaka.\nAgencija će u skladu sa svojim zakonskim ovlaštenjima i u saradnji sa bankama, nadležnim organima i institucijama, preduzimati mjere na očuvanju stabilnosti i sigurnosti bankarskog sistema Republike Srpske.


Zoran Živković, Saša Janković, Dragan Đilas, Boris Tadić, Vuk Jeremić, Dragan Šutanovac i Borislav Stefanović\nMože li savez bez lidera da uveća šanse opozicije na budućim izborima? Opozicija u Srbiji još je u traganju za modelom kojim bi mogla da parira Aleksandru Vučiću i njegovoj Srpskoj naprednoj stranci (SNS). Predlog koji je izneo kandidat za gradonačelnika Beograda na nedavnim izborima, Dragan Đilas o savezu sa zajedničkim predsedništvom, naišao je u prodemokratskim strankama na spremnost za razgovor. No, drugo je pitanje koliko je ta ideja ostvariva.\n"Dugoročno, bez lidera oko koga bi se okupila opoziciona masa birača i lidera koji bi na svoje ime i kredibilitet povukao i određenu grupu birača i aktivista, opozicija će jako teško da zapreti vlasti", smatra Boban Stojanović, doktorand na Fakultetu političkih nauka. Tu ocenu daje na osnovu rezultata prethodnih izbora i političke kulture u kojoj se građani opredeljuju u odnosu na lidere.\n"Opozicija mora pre svega da izgradi partijsku infrastrukturu, da po Srbiji formira odbore, da ti odbori uspeju da priviku pristojan broj aktivista, da imaju neku vrstu stranačkog života. A pitanje je da li u tom nekom konglomeratu, koji bi bio grupacija više političkih subjekata, može da se stvori takav efekat jer deluje mi da bez toga opozicija ne može da ugrozi vlast. A posebno što vlast u organizacionom smislu ima jako razvijenu infrastrukturu", navodi Stojanović.\nDesetak dana nakon što je Srpska napredna stranka, čiji je lider predsednik Srbije Aleksandar Vučić, porazila opoziciju na još jednim izborima, ovoga puta za Skupštinu Beograda, jedan od kandidata za gradonačelnika Dragan Đilas predložio je da se opozicija udruži u čvrst savez koji bi imao zajedničko predsedništvo i stručne timove za različite oblasti. Izbori u Beogradu, održani 4. marta, pokazali su da je ujedinjenje opozicije u jedan savez koji će biti iznad obične koalicije jedino rešenje za promene u Srbiji, smatra Đilas.\nDragan Đilas: Ujedinjenje opozicije jedino rešenje za promene u Srbiji\nO ovoj ideji kao predlogu za stvaranje efikasne alternative aktuelnoj vlasti, spremni su da razgovaraju u Demokratskoj stranci (DS) nakon unutarpartijskih reformi. Takođe su razgovore prihvatili i Zoran Živković, lider Nove stranke i Vuk Jeremić, čelnik Narodne stranke. A čini se najviše lider Socijaldemokratske stranke Boris Tadić, koji već neko vreme zagovora ideju ujedinjenja i obnavljanja DS.\n"Da su mogli da potru svoje stranačke sujete ne bi iz Demokratske stranke za 28 godina višestranačja u Srbiji nastalo više od 15 stranaka. Na kraju krajeva, vidite da imamo bar pet, šest bivših predsednika stranke koji su onog trenutka kada su prestali da budu predsednici te stranke postajali ljudi koji su disidenti i koji su pravili sopstvene političke partije u kojima će oni biti predsednici", podseća politički analitičar Cvijetin Milivojević. Ideja o udruživanju opozicije bez lidera imala bi pozitivnog efekta, kaže, ali dodaje da to u ovom trenutku nije ostvarivo.\nDa su mogli da potru svoje stranačke sujete ne bi iz Demokratske stranke za 28 godina višestranačja u Srbiji nastalo više od 15 stranaka\nOpozicija od 2012. godine ni na jednim izborima nije uspela da ugrozi vlast Srpske napredne stranke Aleksandra Vučića i njihovih koalicionih partnera.\n"Opozicija danas faktički ne postoji u smislu subjektiviteta", ocenjuje Milivojević i navodi da se danas niko ne bi mogao nazvati liderom opozicije. On smatra da je teško u ovom trenutku reći da se oko nečeg može stvarati zajednički front, ali da bi rešenje moglo da bude u tehničkoj koaliciji.\n"Ja sam o tome govorio i za beogradske izbore. Nije bilo neophodno da svi budu na jednoj listi, ali je bilo nužno da svi budu najviše na tri liste. Jedna je morala da bude građansko-demokratska opoziciona lista, druga nacionalna opoziciona lista, a treća je mogla da bude lista nevladinih organizacija koje imaju političke ambicije", kaže Milivojević, tvrdeći da bi u tom slučaju sve tri liste prešle cenzus i da bi ako bi im rezultati to omogućili mogli zajedno da formiraju vlast.\nPoslednjih meseci opozicija postaje nemoćna i u republičkom parlamentu zbog toga što poslanici vladajuće koalicije trošenjem vremena za raspravu o amandmanima, tako što podnesu veliki broj skoro istovetnih amandmana, onemogućavaju opozicione poslanike da dođu do reči.\n"To je očigledno još jedan korak na koji način vlast, neću da kažem guši opoziciju, ali je skrajnjava. I jako je važno istaći to da trenutno najozbiljniji politički akteri sa opozicione strane uopšte nisu u republičkom parlamentu. Dragan Đilas, Saša Janković, Vuk Jeremić jesu neka okosnica opozicije u ovom trenutku, a njih nema u Skupštini Srbije", primećuje politikolog Boban Stojanović i konstatuje da trenutno nema političkog korektiva vlasti.\nDo nedavno su korektiv vlasti predstavljale nezavisne kontrolne institucije, ali zbog personalnih promena i isteka mandata u tim telima, jedini institucionalni korektiv vlasti sada predstavlja, navodi Stojanović, poverenik za informacije od javnog značaja i zaštitu podataka o ličnosti, kome takođe uskoro ističe mandat.